Epaiaren marko orokorra, Beñat Zalduarekin | Haria | IRRATIA\nEpaiaren marko orokorra, Beñat Zalduarekin\nEspainiako Auzitegi Gorenak preso kataluniarren inguruan ateratako epaia aztergai Beñat Zaldua lankidearekin. Sentetzia bera oso politikoa dela uste du Zalduak. Ekintza juridikoetaz haratago, zigortuak gutxiesteko asmoa nabari zaio epaiari.\nNaiz Irratia|14/10/2019 Updated at:\nCarga policial en la T1 de El Prat, donde había Mossos y policías españoles. (Josep LAGO | AFP)\nKataluniarrak sententziari ematen ari dioten erantzunaz galdetuta, ezusteko bat baino gehiago izango direla uste du; kataluniarrek erakutsi baitute, edozer antolatzeko inteligentzia kolektiboa dutela.\nEpaiaren marko orokorrari begiratuz, oso sententzia «politikoa» da Zalduaren ustez: ez da ekintza juridikoetara mugatzen, «gutxiesteko asmoa» nabari zaio sententziari. Gorenaren tesi nagusiena da, zigortu dituzten buruzagiek hasieratik jakin bazekitela galdeketa ez zela benetazkoa, edota parlamentuan egin zuten independentzia adierazpena faltsua zela, kataluniarrak engainatu dituztela, alegia. Gorena buruzagiak eta herritarrak «aurrez aurre» jartzen saiazen da, galdeketan bozkatu zutenak euren intereserako erabili zituztela dio. Gainera, sententzian sedizioa «ez du batere ongi» justifikatzen.\nAzken orduetan, indultorik ez emateko eskatu diote Espainiako eskuineko alderdiek Pedro Sanchezi, nahiz eta Katalunian horrelakorik ez duen inork eskatu. Hala eta guztiz ere, Sanchezek ukatu egin du gaur horrelakorik egingo duenik. Hauspotu den beste afera bat, presoek espetxe onurak lortzeko zenbat urte pasa behar dituzten kartzelan. Espetxe eskumena Kataluniak du eta onurak kondena betetzen den lehen egunetik eska dezakete. Fiskaltzak urte kopuru bat jartzeko eskatu zion auzitegiari, baina honek muzin egin dio horri. «Hautsak harrotu eta Kataluniatik Espainiako kartzeletara eramateko asmoa egon daiteke horren atzean», Zalduaren esanetan.


Irekia Eusko Jaurlaritza - Gobierno Vasco :: EHAA xedapena 201804380\nAldizkariaren data: 2018-08-30 Aldizkari honetan argitaratua: 2018167\nHurrenkenaren zenbakia: 201804380\nEuskararen erabilera normalizatzeko azaroaren 24ko 10/1982 Oinarrizko Legeak honela dio bere 17. artikuluan: «Jaurlaritzak, ikasleei nahitaezko ikastaldiak bukatzerakoan bi hizkuntza ofizialak erabiltzeko adina ezagutuko ditueneko segurantza emateko xedezko neurriak hartu eta euskara-giroa bermatuko du, barne nahiz kanpo-ekintzabideetan eta arduralaritzako ihardun eta agirietan euskara agizko adierazpide eginez». Ildo beretik, Hezkuntza eta Kultura Sailaren 1983ko abuztuaren 1eko Aginduak (1983ko abuztuaren 19ko EHAA, 122. zk.), Euskal Autonomia Erkidegoko irakasmaila ez unibertsitarioetan hizkuntza ofizialen erabilera araupetzen duen uztailaren 11ko 138/1983 Dekretua garatzen duenak, bere 12. artikuluan, zera dio: «Hezkuntza eta Kultura Sailak beharrezko neurriak hartuko ditu euskararen erabilera eskola-giroan bermatzeko, klase barruan nahiz klasez kanpoko ekintzetan ohiko adierazpide bihurtuz».\nIkasleek hizkuntza arloko gaitasun guztiak eskuratzea da hezkuntza sistema honek duen egiteko nagusienetako bat, eta horrela jasotzen du Heziberri 2020 planaren marko berriak. Marko hori garatzen duen abenduaren 22ko 237/2015 Dekretuak, Haur Hezkuntzako curriculuma zehaztu eta Euskal Autonomia Erkidegoan ezartzekoak, honela dio, besteak beste, bere 9. artikuluan: «Haurrak entzuteko, adierazteko eta hitz egiteko gaitasuna garatu behar du». Horrez gain, 236/2015 Dekretuak, abenduaren 22koak, Oinarrizko Hezkuntzaren curriculuma zehaztu eta Euskal Autonomia Erkidegoan ezartzen duenak, honela dio bere 10. artikuluan, elebitasuna eta eleaniztasunaren gainean zera adierazten duenean: «bi hizkuntza ofizialen erabileran oreka eta berdintasuna bilatzea da hezkuntza-sistemaren xedeetako bat (...), euskara hezkuntza-komunitatearen jarduera guztietan adierazpide normala izan dadin bultzatu eta bermatu behar du hezkuntza-eskumenak dituen sailak».\nBeraz, orain artekoari jarraituz, bidera daitezkeen gainerako ekintzei kalterik egin gabe eta beste aurrerapauso bat emanez, 2018-2019 deialdia egitea erabaki da.\nDeialdi honetan aplikagarri izango da ondoko araudia: Diru-laguntzei buruzko azaroaren 17ko 38/2003 Lege Orokorra eta Diru-laguntzei buruzko Lege Orokorraren Erregelamendua onartzen duen uztailaren 21eko 887/2006 Errege Dekretua; azaroaren 11ko 1/1997 Legegintza Dekretuak onartutako Euskal Autonomia Erkidegoko Ogasun Nagusiaren Antolarauei buruzko testu bateginaren VI. tituluan ezarritako xedapenak (EAEko herri-administrazioaren diru-laguntzak arautzen dira titulu horretan); eta abenduaren 17ko 698/1991 Dekretua, Euskal Autonomia Elkartearen Aurrekontu Orokorren pentzutan ematen diren diru-laguntzen bermeei eta horiek itzultzeari buruzko erregimen orokorra arautzen duena, eta horien kudeaketan parte hartzen dutenek bete beharreko baldintzak, erregimena eta eginbeharrak ezartzen dituena.\nArtikulu bakarra.– Aginduaren xedea.\nAgindu honen xedea hauxe da: 2018-2019 ikasturtean eskola eremuan euskararen erabilera areagotzeko diru-laguntzak emateko oinarriak onartzea eta diru-laguntzak iragartzea.\nAgindu honek aurreikusi ez duenari dagokionez, aintzat hartuko dira bai Administrazio Publikoen Administrazio Prozedura Erkidearen urriaren 1eko 39/2015 Legea, bai Sektore Publikoaren Araubide Juridikoaren urriaren 1eko 40/2015 Legea, eta, halaber, diru-laguntza publikoak erregulatzen dituzten arauak.\nAgindu honen aurka aukerako berraztertzeko errekurtsoa jarri ahal izango zaio Hezkuntzako sailburuari, hilabeteko epean. Halaber, administrazioarekiko auzi-errekurtsoa aurkeztu ahal izango da, EAEko Justizia Auzitegi Nagusian, bi hilabeteko epean. Bi epe horiek agindu hau EHAAn argitaratu eta hurrengo egunean hasiko dira.\n1.– Zer ekintza lagunduko diren eta zeintzuk diren baldintzak.\nLaguntza deialdi honen bidez, ikasgela barruan zein kanpoan burutzekoak diren ondoko jarduera hauek lagunduko dira diruz:\na) Ahozko Adierazpena. Ikastetxeetan hizkuntzaren ahozko erabilera egoera ez formaletan bultzatzea, eskola-giroa euskalduntzeko asmoz egiten diren saio-jardueren bitartez: eskola antzerkigintza, bertso-lanketa, kantagintza, irratigintza, kontalaritza eta ikasleen ahozko adierazpena hobetzeko asmoz eskolara gonbidatuak ekartzea. Ezinbestekoa izango da antolatutako jardueren arduraduna ikastetxea bera izatea eta, horren izenean, ikastetxeko zuzendaria.\nb) IKE (Ikasgelaz Kanpoko Ekintzak). Euskararen erabilera sustatzeko helburuarekin, ikasgelatik kanpo eginiko jarduerak:\nb.1.– Ikastetxearen barruan, arlo akademikotik kanpo, euskaraz bizitzeko helburuarekin prestatutako jarduerak (jarduera bere osotasunean lagunduko da diruz: lanketa fasea, emanaldia, atrezzoa, bibliografia, jantziak..).\nb.2.– Guraso, langile ez-irakasle edo irakasleentzat antolatutako berariazko jarduerak, beti ere horien helburua ikasleen erabilera areagotzea denean.\nIkastetxean euskararen erabilera sustatzeko egiten diren jarduerak modu zabalean hartuko dira kontuan atal honetan, alegia, ikastetxearen antolamenduarekin zein pertsonen dinamizazio-motibazioarekin zerikusia dutenak, eta dagokion ikastetxeko planean kontuan hartuta daudenak.\nAtal honen barruan ez dira sartuko, bestalde, berariazko laguntza bidea duten irakasleen prestakuntza edo berrikuntza-jarduerak: Irale, Prest Gara...\nb.3.– Erabilera areagotzeari lotutako eskola antolamenduzko jarduerak: hizkuntza paisaia, liburutegia, idatzizko arauak ...\nEkimen hauen helburu nagusia euskararen erabilera bultzatzea eta ahozkotasuna lantzea dela kontuan hartuta, ez dira diruz lagunduko arte-lanketarako, gorputz- espresiorako, ikus-entzunezko efektuetarako eta abarretarako gastuak; ezta horrelako beste edozer hobetzeko erabiliko liratekeen gastuak ere.\nc) EGE (Euskal Girotze Egonaldiak). Euskal giroan bizipena eskaintzeko asmoz antolatutako egonaldiak. Gutxienez 2 gaueko iraupena izan behar dute diruz lagunduak izateko.\nd) Ikabil (Ikastetxeen arteko binakako loturak). Euskal kultura, hizkuntza zein gizarte-giro desberdinen arteko ezagutza eta hurbilketa areagotzea helburu duten ikastetxeen arteko truke-irteerak.\nKultura molde, euskal hizkera zein gizarte-giro desberdinen arteko ezagutza eta hurbilketa areagotzeko egiten diren ikastetxe-trukeak izango dira lagunduak. Truke orok 2 gaueko iraupena izan behar du gutxienez. Normalean bi egonaldi izango dira, truke-kide bakoitzaren lekuan bana, alegia. Halere, salbuespen bezala, egonaldi bakarra egin ahal izango da, adostutako aterpe batean edo ikastetxe bakar baten herrian, bi ikastetxeen arteko distantziagatik edo beste arrazoiren bat dela medio.\n2.– Jarduerak burutzeko epea.\nLaguntza-deialdi honek 2018-2019 ikasturtean burutuko diren egitasmoak baino ez ditu kontuan hartuko. Deialdi honen bitartez diruz lagundutako egitasmoak justifikatzeko azken eguna 2019ko ekainaren 15a izango da; hori dela-eta, egitasmo horiek data hori baino lehen eskaini, eman, aurkeztu edota gauzatuko dira.\nLaguntza deialdi honetarako erabiliko den diru-kopurua 190.000 eurokoa da.\n4.– Diru-laguntzen bateragarritasuna.\n1.– Agindu honen babesean ematen diren laguntzak bateragarriak dira edozein erakunde publikok edo pribatuk helburu bererako eman ditzaketenekin. Hala ere, diru-laguntzaren kopuruak ez du inola ere, bakarka edo beste diru-laguntza, laguntza, sarrera edo baliabideekin, diruz lagundutako jardueraren kostua gaindituko. Kasu horretan, deialdi honen bidez emandako kopurua dagokion zenbatekora murriztuko da.\n2.– Deialdi honetara aurkezten diren ikastetxeek, laguntzagai diren jarduerak egiteko, beste erakunde publiko edo pribatutatik laguntzarik eskatua badute, edota halakorik jasoak badira, horren azalpena egin beharko dute, berariaz, eskabide-orrian, dagokion atalean.\n1.– Diru-laguntza deialdi hau Euskal Autonomia Erkidegoko unibertsitateaz kanpoko itunpeko ikastetxe pribatuei zuzenduta dago, hain zuzen ere ondoko mailak eskaintzen dituztenei: Haur Hezkuntza, Lehen Hezkuntza eta Bigarren Hezkuntza. Horiez gain, deialdi honetan parte hartzeko aukera izango dute maila horietan aritu ez arren, Ulibarri programan dauden ikastetxeek.\n2.– Ezingo dira deialdi honetako diru-laguntzen onuradun izan diru-laguntzen 38/2003 Lege Orokorrak bere 13.2 artikuluan jasotzen dituen egoera horietakoren batean dauden ikastetxeak. Besteak beste, Ogasunekiko eta Gizarte Segurantzarekiko betekizun guztiak egunean izan behar dituzte. Datu horiek egiaztatzeaz deialdiaren organo kudeatzailea arduratuko da, diru-laguntza eskatzen duten ikastetxeei baimena eskatu gabe. Datuok bitan egiaztatuko dira: diru-laguntza esleitzerako eta ordainketa egin aurretik. Edozelan ere, eskatzaileak uko egin diezaioke betebeharrak ofizioz egiaztatzeari, betiere, bere Ogasun eta Gizarte Segurantzarekiko betekizunen aitorpena aurkezten badu, uztailaren 21eko 887/2006 Errege Dekretuak, Diru-laguntzei buruzko azaroaren 17ko 38/2003 Lege Orokorraren Erregelamendua onartzen duenak, 22.4 artikuluan dioen bezala.\nHorrez gain, Euskal Autonomia Erkidegoko administrazio orokorrak edo haren erakunde autonomoek ezaugarri bereko beste diru-laguntzaren batzuk eman izana dela-eta, horiek itzultzeko edo zigortzeko prozesuren bat oraindik izapidetzen ari bada, prozesu hori amaitu egin beharko da onuradunei diru-laguntzak edo laguntzak eman eta ordaindu ahal izateko.\nHalaber, ezin izango dute deialdi honetan laguntzarik jaso zigor- edo administrazio-arloko zigorra jaso duten, eta horren ondorioz, diru-laguntza lortzeko aukera galdu duten edo horretarako ezgaitzen duen lege-debeku baten eraginpean dauden erakundeek, Emakumeen eta Gizonen Berdintasunerako otsailaren 18ko 4/2005 Legearen arabera sexu diskriminazioan erori izanagatiko lege-debekuak barne, ezin izango dute Agindu honetan araututako diru-laguntzen eta laguntzen deialdietara aurkeztu, zigorrak ezarritako aldian. Honen haritik, eskatzaileak arrazoiren baten eraginpean ez dagoela egiaztatzen duen erantzukizunpeko aitorpena egin beharko du.\n6.– Onuradunen betebeharrak.\n1.– Diru-laguntzei buruzko azaroaren 17ko 38/2003 Lege Orokorraren 14.1 artikuluan ezartzen diren baldintzak eta betekizunak bete beharko dituzte deialdi honetako laguntzak eskuratu nahi dituztenek, besteak beste, honako hauek:\na) Diru-laguntzak oinarri duen helburua lortzea, eta horretarako eskabidean zehaztutako helburuak burutzea.\nb) Baldintzak bete direla egiaztatzea, eta diru-laguntza deialdiak dituen jarduerak bete direla eta helburuak lortu direla ziurtatzea.\nc) Egin daitezkeen egiaztatze eta kontrol finantzarioei men egitea, horretarako beharrezko informazio guztia aurkeztuz. Deialdi honen bidez jasotako diru-laguntzaren inguruan Kontrol Ekonomikoko Bulegoak edota Euskal Herriko Kontu Epaitegiak bere egitekoak betez eska dezan edozein informazio eskaintzera behartuta dago laguntza-jasotzailea.\nd) Diruz lagunduriko jarduerentzat bestelako diru-laguntzak, laguntzak, sarrerak edo baliabideak lortu direla jakinaraztea. Jakinarazpen hori jakin bezain laster egin beharko da, eta izatekotan, deialdiaren bidez esleitutako diru-laguntza eskuratu aurretik.\ne) Jasotako diru-laguntza hartu dela egiaztatzen duten agiriak gordetzea, agiri elektronikoak barne, egiaztatze eta kontroleko jarduerak aurrera eraman ahal izateko.\nf) Diru-laguntzei buruzko azaroaren 17ko 38/2003 Lege Orokorraren 18. artikuluan ezarritakoa betetzea, alegia, diru-laguntzen bidez burutzen diren ekimenen iragarki eta publizitatean ekimenak diruz lagunduak direla aipatzea.\ng) Jasotako diru-laguntza itzultzea, Diru-laguntzei buruzko azaroaren 17ko 38/2003 Lege Orokorrak 37. artikuluan aipatzen dituen kasuetan.\n2.– Emakumeen eta Gizonen Berdintasunerako otsailaren 18ko 4/2005 Legean xedatutakoari jarraituz, hizkera sexistarik ez erabiltzea, eta gizonen eta emakumeen rolei dagokienez, erabilera estereotipaturik ez egitea.\n3.– Ikasleen aniztasuna aitortzea eta errespetatzea, eta gaitasun diferentea duten ikasleen beharretara egokitzeko aukerak ematea, askotariko errealitateak kontuan hartuta, deialdi honen esposizio-atalean aipaturiko 236/2015 eta 237/2015 dekretuek arautzen dutenez.\n4.– Jasotako diru-laguntza zuritzeko unean Eusko Jaurlaritzak bere gune elektronikoan duen kurtso bukaerako azalpen memoria betetzea eta bidaltzea. Bertan ikastetxeak ekintzen berri emango du, ekimen arduradunen izen-abizenak zehaztuko ditu, eta diru-justifikazio orria izeneko dokumentua ere bete beharko du.\n7.– Eskabidea eta formularioak aurkezteko prozedura.\n1.– Eskabidea modu elektronikoan egin beharko dute, laguntza-deialdi honetan parte hartu nahi dutenek, Eusko Jaurlaritzaren Egoitza Elektronikoaren bidez: https://www.euskadi.eus/diru_laguntza/2018/nolega/y22-izapide/eu gunean, eta bi urratsetan:\na) Lehengo urratsa edo aurre-eskabidea: bertan egin beharreko ekitaldiei lotutako datuak sartuko dira. Aurre-eskabidearen zenbakia gorde egin behar da eskabidea egiteko.\nb) Bigarren urratsa edo eskabidea: aurre-eskabidea bidali eta gero, eskabidea egin behar da. Horretarako, eskabidea bete, sinatu eta bidali egin beharko da. Eskabidea egiteko, beharrezkoa izango da identifikazio elektronikorako txartelen bat edukitzea.\nEskabidea egiteko azalpenak, eskabide-orriak eta gainontzeko agiriak ere helbide horretan egongo dira eskuragai.\n2.– Eskabideak aurkezteko epea Agindu hau EHAAn argitaratzen denetik hilabetekoa izango da. Epea hasi aurretik edo bukatu eta gero ezin izango da eskabiderik aurkeztu.\n3.– Ikastetxe bakoitzak eskabide-orri bakar bat aurkeztu ahal izango du deialdi honetara. Eskabide-orri bat baino gehiago aurkezten badira, erregistratua izan den azken eskabide-orria hartuko da kontuan.\n4.– Administrazioan jasotako eskabidean hutsune edo osatu beharren bat sumatzen bada, honen berri emango zaio eskatzaileari eta 10 eguneko epea emango zaio, ondo osa dezan. Epe horretan osatu beharrekoa osatzen ez badu, ikastetxeak bere eskabideari uko egin diola ulertuko da, Administrazio Publikoen Administrazio Prozedura Erkidearen 39/2015 Legearen 68. artikuluan ezarritakoaren arabera.\n5.– Eskabidea egin ondoreneko izapideak Eusko Jaurlaritzaren Egoitza Elektronikoaren «Nire Kudeaketak» atalean egingo dira: http://www.euskadi.eus/nirekudeaketak\n6.– Eskabideak aurkezteak deialdi honetako oinarriak onartu direla adierazten du.\n7.– E-Administraziorako Teknologi Plana (EATP) onartzen duten 2012ko otsailaren 21eko 21/2012 Dekretuak eta Informatika eta Telekomunikazioen zuzendariaren 2006ko otsailaren 9ko Ebazpenak arautzen dute tramitazio elektronikoa.\n8.– Deialdiaren organo kudeatzailea.\nDeialdi honen kudeaketa Hezkuntza Sailaren, Hezkuntza Sailburuordetzaren, Hezkuntza Berriztatzeko Zuzendaritzari dagokio.\n9.– Diru-laguntzak esleitzeko prozedura.\n1.– Deialdiko baldintzak betetzen dituzten ikastetxe guztiei esleituko zaie diru-laguntza.\n2.– Gehienez 3.000 euroko laguntza esleituko da ikastetxeko.\n3.– Eskabideak aztertu eta ondorengo irizpideak kontuan hartuta, laguntza-proposamenak egiteko ikastetxe bakoitzari puntuazio bat esleituko zaio. Deialdiak duen diru-baliabidea puntuazio horien arabera banatuko da.\n1.– Batzordeak deialdiaren ebazpen-proposamena eta batzordearen akta helaraziko dizkio Hezkuntzako sailburuordeari, eta honek dagokion ebazpena eman eta sei hilabeteko epean jakinaraziko du, agindu hau argitara eman eta hurrengo egunetik kontatzen hasita.\n2.– Eusko Jaurlaritzaren Egoitza Elektronikoaren iragarki-taulan (https://euskadi.eus/iragarki-taula-elektronikoa/erabakiak/) argitaratuko da ebazpena, Administrazio Publikoen Administrazio Prozedura Erkidearen urriaren 1eko 39/2015 Legearen 45. artikuluan ezarritakoa jarraituz, eta argitaratu eta biharamunetik hasita izango du eragina.\n3.– Aurrekoari kalterik egin gabe, organo kudeatzaileak oharrak bidali ahal izango dizkie interesdunei, SMS edo mezu elektronikoen bitartez, eskabide-orrietan adierazitako telefono mugikor edo posta elektronikoaren helbideetara. Ohar horiek ez dute, inolaz ere, jakinarazpen formalaren baliorik izango.\n4.– Aipaturiko epean berezko ebazpenik ematen ez bada, eskabidea ezetsi egin dela ulertuko da. Aginpidedun organoak, eskatutako diru-laguntzari buruzko berariazko ebazpena emateko betebeharra du.\n5.– Ebazpen horrek ez dio amaiera ematen administrazio-bideari, eta, berorren aurka, gora jotzeko errekurtsoa aurkeztu ahal izango zaio Hezkuntzako sailburuari, argitaratu eta hilabeteko epean.\n12.– Diru-laguntzaren ordainketa.\n1.– Aurretiazko izaera duen ordainketa bakarrean gauzatuko da ordainketa eta ebazpena argitaratu ondoren jarriko da tramitean. Ebazpenaren jakinarazpena jasotzen den egunetik hasi eta hamar (10) eguneko epean ikastetxe onuradunek diru-laguntzari espresuki uko egiten ez badiote, diru-laguntza onartutzat joko da.\n2.– Diru-laguntza emateko kontuan izan diren baldintzak aldatuz gero, eta betiere diru-laguntzaren helburua bete bada, edo beste erakunde publiko edo pribaturen batek, aldi berean, bestelako diru-laguntzarik eman badu, diru-laguntzak emateko ebazpena alda daiteke. Horretarako, beharrezkoa den likidazio-ebazpena emango du Hezkuntzako sailburuordeak.\n13.– Diru-laguntzaren justifikazioa.\n1.– Diru-laguntza jasotzen duten ikastetxeek, jarduera burutzen dutenetik 2019ko ekainaren 15era bitartean (azken egun hori barne) egin beharko dute burututako jardueraren justifikazioa, ondoko helbidean: https://www.euskadi.eus/nirekudeaketak Bertan, ekintzen balorazioa, emaitzen galdeketa-memoriak eta diru-justifikazioa jasotzen dituen dokumentua aurkituko dute betegarri. Data horiek hasi aurretik edo bukatu eta gero ezin izango da justifikaziorik bete.\nJustifikazioa egiteko jarraibide zehatzak ondorengo helbide elektronikoan azalduko dira: https://www.euskadi.eus/diru_laguntzak/2018/nolega/y22-izapide/eu\n2.– Jasotako diru-laguntzaren justifikazioa garaiz eta zuzen amaitzen ez duenak, Euskal Herriko Diruzaintza Orokorrari itzuli beharko dizkio jasotako diru-kopuruak eta legez dagozkien interesak, azaroaren 11ko 1/1997 Legegintza Dekretuak, Euskadiko Ogasun Nagusiaren Antolarauei buruzko Legearen testu bateginak arautzen duen bezala eta abenduaren 17ko 698/1991 Dekretuak (1992-02-07ko EHAA) zehaztutako prozeduraren arabera.\n14.– Betebeharretan hutsegitea.\n1.– Ikastetxeren batek laguntza jaso eta ekimena aurrera eraman ez, edota baldintzaren bat bete gabe uzten badu, Euskal Herriko Diruzaintza Orokorrari itzuli beharko dizkio jasotako diru-kopuruak eta legez dagozkien interesak, azaroaren 11ko 1/1997 Legegintza Dekretuak, Euskadiko Ogasun Nagusiaren Antolarauei buruzko Legearen testu bateginak arautzen duen bezala eta abenduaren 17ko 698/1991 Dekretuak (1992-02-07ko EHAAn) zehaztutako prozeduraren arabera.\nDatu Pertsonalak Babesteari buruzko abenduaren 13ko 15/1999 Lege Organikoak eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legeak xedatutakoa betez, deialdi honen tramitazioan jasotako datu pertsonalak, parte-hartzaileek erabiltzea eta argitaratzea baimenduko dituztenak, «Nolega» deritzon fitxategian jasoko dira. Fitxategi hori 2010eko urriaren 4ko Aginduak (EHAA, 2010-10-05), Hezkuntza, Unibertsitate eta Ikerketako sailburuarenak, arautzen du, eta bere helburua deialdi honetako diru-laguntzak eta deialdi honekin zer ikusia duten beste edozein prozedura edo espediente administratibo kudeatzea da batetik, eta deialdi honetara aurkezten diren pertsonak deialdiaren garapenari buruz informatzea bestetik. Aldez aurretik, Datuak Babesteko Agentziari eman zaio horren berri, eta datuen segurtasun osoa bermatzeko behar diren segurtasun-neurriak ezarrita ditu. Fitxategiaren datuak, bestalde, ez zaizkie beste pertsona batzuei jakinaraziko, legeak bideratutako kasuetan izan ezik.\nFitxategi horren arduraduna Hezkuntza Sailaren Hezkuntza Berriztatzeko Zuzendaritza da. Sarbide-, zuzenketa-, ezabatze- eta aurkatze-eskubideak erabiltzeko Hezkuntza Berriztatzeko Zuzendaritzara jo beharko da, helbide honetara: Donostia kalea 1, 01010 Vitoria-Gasteiz.


Karraka (itsasontzia) - Wikipedia, entziklopedia askea.\nPortugaldar karraka bat Nagasakin, XVII. mendeko margolana.\nArtikulu hau belaontziari buruzkoa da; beste esanahietarako, ikus «Karraka (argipena)».\nKarrakak' bela biribileko itsasontzi handiak ziren, zeharbide luzeetan zama handiak garraiatzen espezializatuak. XII. mendetik XVI. mendera arte karrakak egon ziren. Bere garaiko Europako ontzirik handienak izan ziren.\nOso estimatuak ziren portugaldar, veneziar eta genoarrek, eta gutxiago gaztelar eta aragoiarrek. Kantauri itsasoko ontzioletan oso karraka gutxi eraiki zituzten, denboraleetan portaera txarra zutelako. Bertan naoak hobesten zituzten.\nXV. mendean, karrakaren oinarrizko konfigurazioak, zingo nabarmeneko krosko bat, masta bat eta lauki-formako bela handi bat zituen. Denboraren poderioz, aurrerapen esanguratsuak gehitzen joan ziren; horietako nagusia korasta lema sartzea izan zen, alboko lemen ordezko gisa.\n↑ Braudel, F. (1979). The Structures of Everyday Life. , 423 or. ISBN 0060148454..\nOrriaren azken aldaketa: 8 urtarrila 2020, 13:49.


San Martin egoitza berritu eta handitzeko hitzarmena sinatu dute - Uztarria (Azpeitia)\n2005ko uzt. 15a, 10:07\nEsther Larrañaga Aldundiko Gizarte Politikako diputatuak eta Julian Eizmendi San Martin Fundazioko lehendakariak eta Azpeitiko alkateak atzo sinatu zuten egoitza berritu eta handitzeko hitzarmena. Argazki originala\nErramun Aizpuru | 2005-07-17 : 18:07\nIdazti Donea azaletik bakarrik ezagutzen duenak ere, badu hainbat aldiz aipatzen den Salomon bakaldunaren epaiketa harrigarriaren berririk. Eta hor ere, bakoitzak bere opilari su.Antzeko zerbait gertatu da Azpeitian zaharren egoitzaren arazoarekin. Orain behar dena da herri osoaren onerako izan dadila erabakia. Ez irabazle eta ez galtzailerin,Jainkoarren. Erabakirik onena hartu delakoan nago eta gerokoak gero. Ez dezala inork garailearen ikurrik astindu nahiko uherrak joan baitira urak. Niketz, zorionak bi aldekoei.Beti gertatu ohi da: Urliak irabazi duela deritzo; sandiak, aldiz,galtzailetzat du bere burua Eta Berendiak? Ba, berendiaren jarrera jasoz berriro diot:ez da ez galtzailerik ez irabazlerik izan.Irabazle bakarrak Azpeitiko helduek izan behar dute eta hori lortu duzuelakoan soilik zoriontzen zaituztez eztabaida luze bezain sutsuan esku hartu duzuen guztioi. Topa!


Ikuspegi bikoitza - Camarabilbao University Business School\n>>> Ikuspegi bikoitza\n- Enpresaren ikuspegi osoa ematen du.\n- Testuinguruan jartzen du antolakunde osoa\n- Polibalentzia eta malgutasuna ematen dio ikasleari.\n- Merkatua da enpresa baten erreferentzia eta izateko arrazoia.\n- Marketina: erabaki guztien erdigunean.\nGradua definitzean erabaki zen marketinak protagonista izan behar zuela, baina enpresa munduaren ezagutza globala ere badago marketinerako orientazio horren azpian. Hori horrela erabaki zen hainbat gogoeta egin ondoren.\nBatetik, merkaturanzko orientazioa elementu erabakigarri bihurtu delako enpresetan. Marketina erabakien “erdigunean” kokatu da, baina antolakundeko funtzio guztietan du eragina.\nBestetik, marketina bere testuinguruan ulertuz askoz ikuspegi aberats eta errealagoa lortzen delako, eta horrela profesional konpetenteagoak lortzen direlako.\nGainera, gure inguruko enpresa-sareko antolakundeak, oso dinamikoak badira ere, txikiak eta ertainak dira, beraz, zuzendaritza-talde txikiak dituzte; halere, talde horietako kideek ikuspegi globala badute, polibalenteak eta malguak izango dira (ezaugarri oso estimatuak inondik ere) eta posible izango dute beste funtzio batzuetara “aldatzea” beren nahien edo aukeren arabera.\nOndorioz, apustu egin da ikuspegi zehatz baten alde: “marketina enpresaren kudeaketa globaletik” edo “enpresen kudeaketa marketinaren ikuspegitik”. Apustu horrek eta Eskolaren beste ezaugarri tradizionalek egiten dute berezi proiektu hau.


Cristina Borboikoa - Wikipedia, entziklopedia askea.\nMadril, 1965 (56/57 urte)\nIñaki Urdangarin (1997ko urriaren 4a - 2020ko urtarrilaren 24a)\n1997ko urrian ezkondu zen, Bartzelonan, Iñaki Urdangarin eskubaloi jokalari olinpikoarekin. Ezkontza horretatik lau seme-alaba izan dituzte, tronurako oinordekotzan Cristina beraren atzetik daudenak jaiotzako hurrenkeran: Juan Valentín (1999an jaioa), Pablo Nicolás (2000), Miguel (2002) eta Irene (2005).\nPolitika zientzietan lizentziaduna da (1989) Madrilgo Complutense Unibertsitatean, eta New Yorken nazioarteko harremanei buruzko masterra egin zuen. Ondoren UNESCOn aritu zen praktikak egiten, Parisko egoitzan.\n1992an Bartzelonan jarri zen bizitzen. 1993ko urrian La Caixan hasi zen lanean, hasieran erakusketa kulturalak antolatzen, eta geroago nazioarteko lankidetzako programen koordinatzaile. Lan horrez gain, Espainiako monarkiaren ordezkaritza lanak ere egin ohi ditu, estatu espainiarrean zein atzerrian.\n2009an Bartzelona utzi eta Washingtonen jarri zen bizitzen, bere senar eta seme-alabekin, Urdangarinek Telefonican zuen lanpostua zela eta. 2011 amaieran, prentsan agertutako hainbat informazioren arabera, Urdangarin ustelkeria kasuetan sartuta egon da, berak zuzendutako Nóos enpresak emandako zerbitzu faltsuen bidez. Horiekin aberastu izana leporatu zaio, eta 2012ko urtarrilaren 13an kaleratu zenez, Cristina infantaren aurkako salaketak ere bazeuden,.\n↑ 1502/1997 Errege Dekretua, irailaren 26koa, Bere Errege Gorentasun Infanta Cristina andereari Palma Mallorcako Dukesa titulua erabiltzeko eskumena emateari buruzkoa\n↑ 470/2015 Errege Dekretua, ekainaren 11koa, Palma Mallorcako Dukesa titulua erabiltzeko eskumena Bere Errege Gorentasun Infanta Cristina andereari kentzeari buruzkoa\n↑ La promotora de la infanta Cristina y Urdangarín investigada por el juez vuelve a dar beneficios (El Confidencial, 25-10-2011), Los duques de Palma, propietarios de Aizoon, S.L. comparten domicilio fiscal con el imputado Diego Torres (Elplural.com, 11-11-2011).\n↑ Los negocios de Urdangarin 'salpican' a la Infanta\n↑ La Infanta Cristina era directiva del Instituto Nóos. El secretario personal de las hijas del Rey era tesorero de la fundación presidida por Urdangarin.\nWikimedia Commonsen badira fitxategi gehiago, gai hau dutenak: Cristina Borboikoa\nOrriaren azken aldaketa: 1 otsaila 2021, 22:55.


Asteko agenda: apirilak 19-26 « Donostia Kultura\nlunes 19 de abril de 2010 por donostiakultura en Albisteak\tAste honetako agenda ere bi jaialdik markatzen dute: alde batetik, Olatu Talka; bestetik, Giza Eskubideen VIII. Zinemaldia. Gainera, dantza (Raymonda), antzerkia (Kandido Uranga), literatura (Raul Zelik eta Liburuaren Nazioarteko Eguna), musika (Audience), besteak beste.\nLa agenda del 19 al 26 de abril. Este apunte en castellano.\nOlatu Talka jaialdiaren egitaraua jardueraz gainezka dator. Seguru egongo dela zure gustuko ekitaldiren bat datorren asteburuan, apirilaren 23tik 25era. Izan ere, dozenaka jarduera antolatu baititu Donostia 2016an Europako Kultur Hiriburu izan dadin lanean ari den hautagaitzaren bulegoak. Horretarako hiriko hainbat eragileren laguntza nahitaezkoa izan da, baita Kutxaren babesa ere..\nZinema gustuko baduzu, berriz, Giza Eskubideen VIII. Zinemaldia ospatuko da gure hirian apirilaren 23tik 30era. Jaialdiak egoitza nagusia du Victoria Eugenian, baina antzokitik kanpo ere ateratzen da. Aurretik, hilaren 21ean Nosferatu programazioaren barruan Dillinger (1973) filma ikusteko parada duzue Antzoki Zaharrean.\nDantzak hiru hitzordu ditu aste honetan: Classic programaren barruan Raymonda eskainiko du Brnoko Antzoki Nazionaleko Balletak Victoria Eugenian hilaren 20ean. Antzoki bereko Club aretoan Palabras para la danza duzue 21ean eta 22an. Azkenik, Egiako Gazteszenan El llac de les mosques eskainiko digu Sol Picók datorren larunbatean, apirilaren 24an.\nAntzerkiaren eremuan, Erakusleihoan estreinatuko da Kandido Urangak Miranderen inguruan prestaturiko ikuskizuna. Zita Anoeta Estadioan egoitza duen Ernest Lluch Kultur Etxean da, 22an, arratsaldeko 19:30ean.\nLiteraturaren esparruan, aste honetan ospatuko da Liburuaren Nazioarteko Eguna. Horregatik apirilaren 23an egun osoan zehar jarduera ezberdinak izango dira Gipuzkoa plazan, ohiko salmenta postuez gain. Era berean, DK Literatura programaren barruan irakurleek Raul Zelik idazlearekin egoteko aukera izango dute apirilaren 22an Liburutegi Nagusian (San Jeronimo). Idazle alemaniarra gurean egongo da Lagun armatua liburuaz solasteko. Kontutan hartzekoa da ere Tomasene Kultur Etxean (Darieta bidea, Altza) egingo den mahai-ingurua: Y los libros también. Bertan egongo dira: Markel Bergara (Real Sociedad), Shandra Martin (2009ko Miss Gipuzkoa), Elena Arzak (sukaldaria) eta Unai Elorriaga (idazlea). Azkenik, apirilaren 26an Harkaitz Canok Liburutegi Nagusian euskaraz gidatzen duen solasaldian Oier Guillanen Eskuen sustraiak liburuaz arituko dira.\nMusika egitarauaren jomuga nagusia hilaren 23an dugu. Gernikako Audience taldea izango baita Lugaritzeko Imanol Larzabal Aretoan. Tokiko Taldeen Erakustaldian apirilaren 22an Krell arituko da Le Bukowskin. 45. Heineken Jazzaldiaren Tokiko Taldeen Hautaketa prozesuan 4 Roots izango dugu 23an FNACen.\nGaur bertan, hilak 19, Murakamiren Superflat. The New Pop Culture erakusketa zabalduko da Okendon. Aipagarria da ere apirilaren 20tik aurrera Loiola Kultur Etxean egingo diren Elvis´75. From Memphis to Loiola.\nHaurrei zuzendutako jarduerei dagokienez, bi ekitaldi hauek aipatuko ditugu, biak larunbatean, apirilaren 24an: Ernest Lluch-en Historias de media suela eta Markeliñe taldearen Kartoi biraka Larratxo Kultur Etxean.\nHona hemen apirilaren 19tik 26ra bitarteko agenda, baita haurren agenda berezitua ere.


Liburuek ihes egingo liburutegitik hurrengo astelehenean\nUdal liburutegiko 50 alek ihes egingo eta kalera irtengo dute hurrengo astelehenean, ‘Liburuen Nazioarteko Egunean, hain zuzen ere. Liburuok herriko kaleetan barrena banatu eta utziko dira, ermuarrok jaso eta etxera eraman ditzagun, hala nahi izanez gero behintzat. Irakurri ondoren, aleak kalera bueltatzearekin nahiko izango dute, gainerako herritarrek gauza bera egiteko aukera izan dezaten. Ekimena irakurtzaletasuna suspertzeko kanpainaren barne dago eta Liburuaren Nazioarteko Egunean txertatzen da. Liburuek pegatina bat eramango dute itsatsita eta bertan ondoko esaldia irakurri ahal izango dugu: Irakur nazazu eta ondoren aske utzi berriz’. Ekimenak bi helburu nagusi ditu; batetik, pertsonok beldurra gal diezaiogula liburuak etxera emateari eta, bestetik, liburuak eta liburutegi zerbitzua herritarrengana hurbiltzea. Hainbatek liburutegira eta liburuengana hurbiltzen ez dene, liburuak aterako dira horien bila.\nLiburuen iraultza iritsi da gure herrira. Liburuak kokoteraino daude apal, gurditxo eta poltsetan egotearekin nork hartuko zain. Horregatik, kalera aterako dira, irakurleen bila, herriko hainbat toki eta etxe berri ezagutu ahal izateko. Liburutegiko lankideek adierazi digutenez ‘saiatu gara geratu zitezen konbentzitzen, agindu diegu ederki baino hobeto zainduko genituela, baina alferrik’, azpimarratu dute ‘beren patua kalean eta jende artean dagoela eta, behintzat, zerbitzura inoiz bueltatzeari ez diote uko egin, beraz konformatu beharko’. Liburuen bozeramaleak esan duenez ‘erabakia hartu aurretik buelta asko eman diote, baina jada ez dago atzera bueltarik’, astelehenean kaleratu eta jendea ezagutuko eta beren burua ezagutzera emango dute’.\nAldizkariek ere, antzerako zerbait erabaki, eta hemerotekaz gain beste leku batzuk ezagutzeko asmoa azaldu dute. Batek adierazi digunez, astelehenean merkatu-txikia antolatuko dute, bakoitzak jorratzen duen gai eta atalka salikatutakoa, nahi duen herritarrak hartu eta etxera eraman ditzan betirak. Merkatu-txiki hori datorren astelehenetik larunbatera bitartean egingo da, bazkideek nahi dituzten ale eta aldizkariak doahinik eskuratu ahal izango dituztelarik. Gai eta alor guztietako aldizkariak eskainiko dira, hala euskaraz nola gaztelerazkoak.\nHelduentzako ipuin kontalaria\nAstelehenekoa egun berezia izango denez, hainbat gauza prestatu ditu udal liburutegiak. Kandelen Argipean taldeko, Pedro Ruiz kideak, adinez nagusientzako ipuina kontatuko du, liburutegi irakurketa gelan bertan, arratsaldeko bost eta erdietan. Sarrera doakoa da eta antolatzaileek puntualtasuna eskatu dute.\nIrakurlearen eguna ere, astelehenean\nHilero, 23. egunean liburutegiak irakurlearen jardunaldia ospatzen du, maileguak hartzen dituztenen artean zozketa eginez. Astelehenekoa egun berezia izanik, ospakizuna ere horrelakoa izango da: liburu bat ez ezik bi zozketatuko baitira eta, gainera, bi elastiko zoragarri ere bai.\nDeskontuak herriko liburu-dendetan\nHerriko Xiripot eta Maribel liburu-dendak ere bat egingo dute ‘Liburuaren Nazioarteko Egunarekin’ eta deskontuak egingo bezeroei. Horrela, %10eko deskontua iragarri dute, literaturako aleak erosi eta liburutegiko bazkide direla frogatzeko txartela erakusten dutenentzat.


Master Classa: Merkatu berrietan sartzeko estrategiak | Deusto Agenda\nMaster Classa: Merkatu berrietan sartzeko estrategiak\nGonbidapena egiten dizugu online Master Classean parte hartzeko eta Deusto Business Schooleko metodologia esperimentatzeko. Harvardek Walmart enpresari buruz egindakoa kasu praktiko baten bidez, aztertu egingo ditugu nazioartean zabaltzeko prozesua hasten duten enpresek dituzten desafioak. Kasu horren azterketan, bereziki aztertzen dira estatu barruko estrategiak nazioartean errepikatzeko zailtasunak.\nSaioan parte hartzeko, eman izena esteka honetan: Izena emateko\nEkonomia eta Enpresen administrazioko doktorea da eta Deusto Business Schooleko irakasle Enpresen Ekonomia eta Estrategian, aldi berean, Italiako LUMSA Unibertsitatearekin aritzen da lankidetzan. Hainbat argitalpen ditu ekonomia eta etikari buruz. Irakasle bisitari modura, nazioarteko hainbat errealitate ezagutzeko aukera izan du, enpresen nazioartekotzea eta berrikuntza arloko gaiak aztertuta. Erakunde publiko eta pribatuekin egiten du lan, Italian eta Espainian, ekonomiako arlo desberdinak aztertzen, horrekin batera, kazetarik izanik, estatu bietako hedabideetan hartzen du parte.\nTel.: 944 139 003 Luzapena:\nDeusto Business School , emba blended , Enplegua eta Ekintzailetza , Enpresa eta Industria , executive education , massimo cernelli , master class , Beste espazio batzuk , Informazio saioak


Biodonostiak Emakumeak Zientzian ekimenaren antolakuntzan parte hartu du - IIS Biodonostia\nBiodonostiak Emakumeak Zientzian ekimenaren antolakuntzan parte hartu du\nGero eta euskal erakunde gehiago elkartu dira Emakume eta Neska Zientzialarien Nazioarteko Eguna ospatzeko eta mezu argia transmititzeko: zientzia bada nesken kontua.\nAurten Donostia International Physics Center (DIPC), CIC nanoGUNE ikerketa-zentroa, Materialen Fisika Zentroa (CFM CSIC-UPV/EHU), CIC biomaGUNE, Biodonostia OII, Tecnun-Escuela de Ingeniería, Ceit, POLYMAT, Elhuyar, UPV/EHUko Informatika Fakultatea eta Eureka! Zientzia Museoak zientzia-programazio bateratua aurkeztu dute, mundu osoan ospatzen den otsailaren 11ko Emakume eta Neska Zientzialarien Nazioarteko Eguna ospatzeko.\nEntitate antolatzaileen ordezkariak\nEgun horretatik aurrera eta Donostian, hilabete osoan zehar egingo dira Emakumeak Zientzian 2021 ekimenaren ekintzak: tailerrak, hitzaldi publikoak, esperimentuak familian, bisita birtualak…ekintza horietako asko birtualki egingo dira osasun larrialdia dela eta. Ekimenaren helburua da zientzian diharduten emakumeen lana ikusaraztea, jarduera zientifiko-teknikoak gizonezkoen kontua direlako ustea apurtzea eta neskek eta nerabeek zientziako ikasketak hauta ditzaten sustatzea.\nOtsailaren 8an hasiko da programazioa, Elhuyarren “Emakumeak zientzialari” erakusketa irekiko baita Eureka! Zientzia Museoan. Ostegunean, otsailaren 11n, Contagio (Steven Soderbergh, 2011) proiekzio berezia izango da, Itziar Pérez Donostialdea ESIko Osakidetzako kudeatzaileak aurkeztuta, DIPCk, Euskadiko Filmategiak eta Donostiako Zinemaldiak antolatzen duten Zinema eta Zientzia Zikloaren baitan.\nAntolatutako jarduera ugarien artean, programazioan badira hezkuntza-jarduerak ere —online zein aurrez aurrekoak— zientziaren mundua haur eta gazteei hurbiltzeko eta emakume zientzialarien eginkizuna ikusarazteko. Otsailaren 17an, Biodonostia Osasun Ikerketarako Institutuak “Covid 19-a nola diagnostikatzen den ikasi” tailerra eskainiko du, DBHko ikasleek bertatik bertara ezagut ditzaten Covid-19a detektatzeko laborategiko teknika nagusiak.\nInformazio gehiago: www.emakumeakzientzian.eus\nKategoria Albisteak 8 otsaila, 2021 egilea Biodonostia.


From: "Andrew" <andrew-d@xxxxxxx>\nDate: Fri, 11 Jun 2004 08:44:48 +0600\n> Привет всем!!!!!\n> for Andrew Dixon\n> ---Добро пожаловать к нам!!!!! Я Алина, единственная здесь девушка....\nСпасибо! А теперь я здесь единственный Dixon ;)))


Etxeko arte lanetan. GAZTEA - kulturaraba - web.araba.eus\nEtxeko arte lanetan. GAZTEA - kulturaraba\nEtxeko arte lanetan. GAZTEA\nnull Etxeko arte lanetan. GAZTEA\nZER DA ETXEKO ARTE LANETAN GAZTEA?\nEgitasmo berritzaile bat da, etxeko arteak (jostea, brodatzea, baratzezaintza, sukaldaritza… etxean ikasitako jardunbideen multzoa) eta arte garaikidea uztartzen dituena. Ekimen honen azken helburua da “etxeko” lanen multzo bat ekoiztea, Zas Kulturren egingo den erakusketa kolektiboan jartzekoa (Hedegile kalea, 84; Gasteiz).\n18 eta 30 urteko pertsonak, Vitoria-Gasteizen bizi, ikasi edo lan egiten dutenak.\nProiektu hibrido bat da (pedagogia, tutoretza, ekoizpena eta erakusketa), eta hiru fase ditu:\nLehen fasean, etxeko arteen inguruko bi tailer jarriko dira martxan (urriaren 17 eta 24an, larunbata, 10:00etatik 13:30era), eta arte garaikideko beste bi (urriaren 31n, larunbata, eta azaroaren 7an, 10:00etatik 13:30era); azkeneko bi horiek Zas Kulturreko lantaldeak zuzenduko ditu.\nBigarren fase batean, tailerretara etorritako pertsonek lan sorta bat egingo dute Zas Kulturreko lantaldearen tutoretzapean (azaroaren 9tik abenduaren 9ra).\nHirugarren fasean, erakusketa egingo da (abenduaren 14tik 24ra).\nNOLA PARTE HAR DEZAKEZU?\nAurkeztu zure burua deialdi bikoitz honen ataletako batera:\n1. Alde batetik, baldin eta etxeko arteen tailer bat zuzendu nahi baduzu, bidal egiguzu tailer proposamen bat Zas Kulturrera (espaciozas@gmail.com), bertan adieraziz zure datuak (e-posta, telefonoa) eta testu dokumentu bat (orri bat tailer bakoitzeko), guri azalduz zer egingo den, hiru ordu bana irauteko moduan.\n2. Beste alde batetik, lau tailerretara bertaratu nahi baduzu (etxeko arteen bietara eta arte garaikideko bietara), eta gero erakusketa kolektiboan parte hartu, nahikoa duzu bidaltzea zure motibazioa azaltzen duen testu dokumentu bat eta azken urte honetan egindako artelanen bi irudi, bertan zehaztuz horien izenburuak, neurriak eta baliatutako teknikak.\nZER GERTATUKO DA AUKERATUTAKO PERTSONETAKO BAT BANAIZ?\nZein ataletara aurkezten zaren, ordainsariak hauexek izango dira:\nEtxeko arteen tailerrak zuzentzeko aukeratzen bazaituzte, diruz pagatuko zaizu: 300 € tailerreko.\nLau tailerretan parte hartzeko aukeratua bazara (etxeko arteen bietan eta arte garaikideko bietan), alde batetik beka esleituko zaizu dohainik bertaratu zaitezen (baliatutako materiala ere tartean) eta, bestetik, 100 € jasoko dituzu lana ekoiztearen ordainsaritan. Diru funtsa bat ere zehaztuko da, erabakitzeke, Zas Espazioan erakusgai jarriko diren artelanak ekoizteko kostuei aurre egiteko.\nNOIZ BUKATZEN DA AURKEZTEKO EPEA?\nBidali dokumentazioa espacioza@gmail.com helbidera 2020ko urriaren 12a 23:59 baino lehen.\nNON ESKURA DEZAKZU INFORMAZIO GEHIAGO?\nJoan zaskultur.com webgunera.


M1-ak Suitzan izen hau du aurten: Nekane Txapartegi - Gaitzerdi\nHasiera » Feminismoa » M1-ak Suitzan izen hau du aurten: Nekane Txapartegi\nM1-ak Suitzan izen hau du aurten: Nekane Txapartegi\nAtalak: Feminismoa, Herri mugimenduak\n“Preso Politikoak: Askatasuna” izan du aurtengo M1ak ardatz. Nekane Txapartegik euskal presoen egoera lehen lerrora ekarri du.\nZurichen Maiatzaren 1eko Komiteak jai eta borroka espazioa zabaldu du hiri barruan dagoen kartzelaren aurreko eremuan. Aurtengo gai ardatza Preso Politikoak izan da eta horri lotuta izen bat: Nekane Txapartegi, Suitzak bolada batez izan duen preso politiko bakarra.\nAtxiloturik eta estraditatzeko arriskuan zen bitartean (2016ko apiriletik 2017ko irailera), Free Nekane kanpainak Suitzan sakabanatuta zeuden alderdi eta eragile ezkertiarrak bateratzea lortu zuen, feminismoa borroka honetako lehen lerrora ekarri zuen eta Zurichen mobilizazio jendetsuenetakoak eragin zituen, presorik ezagunena bilakatuz eta Suitzako gobernuari torturatua izan zen preso baten estradizioa justifikatzea ezinezko eginez. “Nekane askatu. Estatu torturatzaile batera extradiziorik ez” pankarta erraldoia eduki zuten eskegita kartzela aurrean.\nTxapartegik helburua argi du: “Nire borrokarekn ikusarazi nahi dut Espainiako Estatuak erabili duen tortura sistematikoa euskal aktibisten aurka”. Eta mezu hau azpimarratzen die bere kasuaren baitan mobilizatu ziren suitzar indar ezkertiarrei: “Ni kalean nago baina begira horra: kartzelak beteta daude”.\nMaiatzaren 1ean “Askatasuna” zutabeak eramango duen pankarta. Behean lehen hitza, euskarazkoa.\nM1-en Zurichen egingo den manifestazioaren amaierako ekitaldian bi hitzartze egongo da: lehenik sindikatuek hartuko dute hitza langileen aldarrikapenei ahotsa jartzeko, eta ondoren Nekane Txapartegik hartuko du hitza, “Preso Politikoak, Askatasuna” lemapean.\nKolonbia eta Euskal Herriko errepresioaren bizipenak, feminismotik kontatuak\nMaiatzaren 1aren Festa honen barruan, apirilaren 28an mahai-ingurua eskaini zuten areto bete jenderen aurrean Nekane Txapartegik, Kolonbiako Paola Salgado Piedraita-k eta Bilgune Feministako Amaia Zufia eta Ainara Lasak.\nNekane Txapartegi: “biktima huts izan beharrean, borrokan jarraitzea erabaki genuen”\nHonela eman zion hasiera Txapartegik: Aktibista feminista ezberdinak batu gara mahai honetan, gure aktibitate politikoagatik jasaten dugun errepresioak zein osagai sexistak dituen aztertzeko, eta gure esperientzietatik kontatuko dugu hori.\nGu gure borroka politiko feministagatik bi bider zigortu gintuzten, bai komisarian, erbestean eta kartzelan. Baina biktima huts izan beharrean, borrokan jarraitzea erabaki genuen. Paola Salgado eta biok errefuxiatuak gara eta borrokan jarraitzen dugu gure ideia eta askatasunen alde.\nEzkerretik eskuinera: Nekane Txapartegi, Paola Salgado Piedraita, Amaia Zufia eta Ainara Lasa.\nPaola Salgado Piedraita: “Argentinako feministek eman zidaten aukera babesteko, polizia nire kontrako atentatua prestatzen ari baitzen”\nPaola Salgado Piedraita gazteak honela aurkeztu zuen bere burua: Kolonbiakoa naiz, preso politiko ohia eta Argentinan errefuxiatua duela bi urte eta erditik. 2015ean epaitu ninduten, Kolonbiak guda zikinean erabili duen sistemarekin: Montaje judizial batekin, El Congreso de los Pueblos mugimenduaren barruko hainbat sektoretako 13 pertsonari terrorismoa egotzi ziguten.\n13.000 preso politiko ditu Kolonbiak, eta hauetatik %10 dira borroka armatuan aritu direnak, gainerakoak borroka sozialetan aritutakoak dira eta estatuak judizializatu eta kriminalizatu dituenak beren lana geldiarazteko.\nIrekita dago nire auzia eta 30 urtetik gorako kartzela zigorra egotzi diezadakete. Epaile baten epai oso arraro baten eskutik atera nintzen kartzelatik, eta Argentinako talde feministek eman zidan aukera herrialdetik ateratzeko eta nire bizitza babesteko, epailearen erabakiaren oso haserre zegoen polizia nire aurkako atentatua prestatzen ari baitzen.\nAinara Lasa eta Amaia Zufiak Euskal Herriko Bilgune Feminista aurkeztu zuten.\nJarraian, Nekane Txapartegik alemanez egin zuen hitzaldia eta azaldu zuen nola eragin zion kartzelan emakume izateak. Salgadori hitza emanaz galdetu zion nola eragin dion bere aktibismoan emakume izateak:\nPaola Salgado: Borroka soziala egiten dugun emakumeon kasuan, errepresioaren helburua da patriarkatuak emakumeoi egotzi digun lekura itzularaztea: isilaraztea eta geldiaraztea.\nErrepresioak nahi duena emakumeen borroka deslegitimatzea da: patroi eta estereotipo matxistak erreproduzituz, eta pertsonalki deslegitimatuz. Adibidez, informazio pertsonala zabalduz, familiarra, nola janzten garen, gure itxura… hori guztia egiten du arreta desbideratzeko gai nagusitik: gure borrokan jasaten dugun errepresioa.\nBilgune Feminista: “Gatazka politikoak generoa du eta errepresio politikoak ere bai”\nAmaia Zufiak Bilgune Feministak gatazkaz eta errepresioaz landu duen ikuspegia azaldu zuen: Kartzela erakunde patriarkala dela salatzen dugu, emakumeak sistematikoki menperatzeko erabiltzen dena.\nKartzela erakunde patriarkala da, gizartearen ispilu gordina baita. Batzuetan, kanpoan, mekanismo patriarkal hauek sotilagoak dira, baina kartzela barruan brutalki ematen dira, lupa batek handituta bezala. Jarraian adibide zehatzak emango ditut:\nEmakumeak presoak garenean, zigor bikoitza jasaten dugu: batek zerikusia du delituarekin, eta beste zigorra epai morala eta soziala da, atxiki zaizkigun genero rolak hautsi ditugulako: ama txarrak izatea egozten zaigu, ez feminitate tradizionala jarraitzea…\nKartzelak munstroak dira, gizonen neurrira eraikiak eta hor emakume presoak ez-lekuan daude. Emakume presoek dituzten azpiegiturak askoz prekarioagoak dira, eta ezin dituzte gizonak dauden espazioak konpartitu funtzionarioek diotelako sexualki alteratzen direla, alegia, haragi puska gisa dira hartuak.\nFuntzionarioen aldetik tratua gutxieslea da, xantaia sexualean oinarritzen da, infantilizazioan…\nArreta medikua txikiagoa da: ez dira bermatzen arreta ginekologikoa ez psikologikoa (askoz handiagoa da autolexionatzen diren emakumeen kopurua).\nZer esan zaintza lanaz: preso dauden emakumeek zaintza sare bat behar dute emozionalki elikatzeko eta historikoki lan hori Euskal Herrian emakumeen bizkar egon da. Askotan emakumeak direnean preso edo errepresaliatuak, ez dute zaintza bera jasotzen bere bikote gizonen aldetik.\nKartzelaren barruko amatasuna: Espainiako Estatuan 3 modulu soilik daude amatasunekoak, azpiegitura oso prekarioekin, eta umeak 3 urte dituenean ama-umearen binkuloa kolpera mozten da. Gainera kartzelan ama izatea erabakitzen duten emakumeek etengabeko epai sozial bati egin behar diote aurre: nola erabaki duzu ama izatea egoera horretan?\nBeraz, sexismoa gurutzatzen da errepresio politiko mota guztiekin, bai atxiloketa unean (tortura), kartzelan, erbestean, deportazioetan eta egoera guzti hauen atzean dauden zaintza lan guztietan.\n[Hurrengo egunetan, mahai-inguru honek emandako mami gehiago eta beste hainbat gai egingo ditugu publiko.]\nHemen ikusi dezakezu Nekane Txapartegik manifestazio bukaerako ekitaldi nagusian egindako hitzartzeen bideoa.\nHemen, M-1 manifestazioaren argazki aukeratuak.\nSorta honetako beste artikuluak:\n“Hezur-haragizko feminismoak bizitza salbatu zidan”\n“Borroka da nire terapia” eta osatze feminista


Andoni Perez Cuadrado - Wikipedia, entziklopedia askea.\nGasteiz, 1926ko abenduaren 15a\nGasteiz, 2020ko apirilaren 9a (93 urte)\nAndoni Perez Cuadrado (Gasteiz, Araba 1926ko abenduaren 15a - Gasteiz, Araba 2020ko apirilaren 9a), Banco de Vizcaya, Lan Kide Aurrezkian eta Orona enpresan lan egindako gasteiztarra. Gasteizen gerraurrean irekitako ikastolan ikasi zuen, 1933tik aurrera.\nBiografia laburra[aldatu | aldatu iturburu kodea]\nEliza, politika eta gizartea, hiru hitzok definitzen dute Andoniren jarduna. Gerra ostean abertzaletasunak Araban izan zuen historiaren lekuko bizia izan zen. Arabako Gazteria Katolikoaren lehendakariorde izan zen. Konpromisoaren sinonimo ditu eliza eta ebanjelioa: “Ahularen aldeko borroka, horixe, nahiz eta eskuina saiatu den ebanjelioa Alizia herrialde miresgarrian izan dadin”. Kooperatiben munduan, euskararen aldeko lanean, Arabako abertzale mugimenduan, Alzheimerrak jota dauden gaixoen aldeko taldeetan ibili zen, hainbat elkarte eta institututako kide izanik.\nGudarien ondoko belaunaldikoa dela esaten zuen, haiengandik edan zuela. Haiek utzitako ilintia gori iraunarazten lan egin zuen. Frankismoaren aurkako 1951eko greba orokorraren antolaketa parte hartu zuen Araban, EAJ eta ELAko kideekin batera. Ondorioz, EAJren Arabako kupula osoa atxilotu zuten, besteak beste Manuel Andoin eta Andoni bera. Kartzelan hilabete igaro zituzten, hiru kargu egotzita: legez kanpoko propaganda, legez kanpoko elkartea, eta errebelatze militarra. Prozesuan, epaileak erabat errugabe jo eta libre utzi zituzten.\n1956tik 1961era, EAJk Araban izan zuen militante bakarrenetakoa izan zen, buru denak atxiloturik. “Laudioko Errazti eta besteren bat, Araban alderdiak ez zuen beste militanterik. EGI, ETA zein ELAkoa izan, bost urte haietan denek niregana jotzen zuten”. Klandestinitateko EBBko kide izan zen, eta Jaurlaritzaren ordezkaria Araban. EAko militante izan zen haustura gertatu zenetik, Euskaria Fundazioko kide, Andoniren memoriak idazten hasita daude bertan, herri honen historiaren atal bizia betiko gal ez dadin.\nFrankismoaren ziegak ezagutu zituen, Melitón Manzanesek torturatu eta belarri bateko entzumena galdu zuen, baina ez zen inoiz kikildu. Manzanasen esku egon zenean, ordea, poliziek ez zekiten ezer bere militantziaz. Arabako Gazteria Katolikoaren lehendakariordea ere bazen, eta horri buruz galdetu zioten bereziki. Bere hitzen arabera, "Manzanasek obsesioa zuen gerra garaiko apaiz abertzaleekin, eta susmoa zuen haiekin ez zutela amaitu, haiek kontrolatzen ez zuten Elizaren barnean ari zela berrantolatzen abertzaletasuna; ez zuen arrazoirik falta".\n↑ (Gaztelaniaz) Andoni Perez Cuadrado: RECUERDOS Y VIVENCIAS DE UNA VIDA AL SERVICIO DEL NACIONALISMO VASCO EN ALAVA (EUSKAL HERRIA)\n↑ BERRIA, "Gerraurreko ikastola Gasteizen, ikasle ohi bizien doinuan"\n↑ ZUZEU, "Andoni Perez Cuadrado joan zaigu"\n↑ ARGIA aldizkaria\n↑ ALEA aldizkaria\nElkarrizketa Andoni Perez Cuadradori Argia aldizkarian.\nArabako biografia zirriborroak\nOrriaren azken aldaketa: 15 abendua 2020, 23:22.


Thomas R Roenitz (1941 - 2000) - Genealogy\nThomas R Roenitz\nIs your surname Roenitz?\nResearch the Roenitz family\nThomas R Roenitz's Geni Profile\nBirthdate: September 8, 1941 (58)\nDeath: January 17, 2000 (58)\nSon of James George Roenitz and Josephine Mary Roenitz\nHusband of Mary Ann Roenitz\nFather of <private> Roenitz; <private> Roenitz; <private> Roenitz; <private> Schmanski (Roenitz); <private> Roenitz and 5 others; <private> (Roenitz); <private> Roenitz; <private> Roenitz; <private> Roenitz and <private> Roenitz « less\nBrother of <private> Chesebro (Roenitz); <private> Gerend; James Roenitz; Margaret Mary Roenitz; <private> Roenitz and 3 others; <private> Roenitz; <private> Roenitz and <private> Roenitz « less\nMary Ann Roenitz\n<private> Schmanski (Roenitz)\nJames George Roenitz\nAbout Thomas R Roenitz\nThomas Roenitz MyHeritage Stammbäume export-geni in Chesebro Web Site, verwaltet von Chris Chesebro (Kontaktieren) Eltern:\tJames Roenitz, Josephine Mary Knauf Geschwister:\tJames Roenitz, <Privat> Roenitz, <Privat> Roenitz, <Privat> Gerend, Margaret Roenitz, <Privat> Roenitz, <Privat> Chesebro (born Roenitz) Ehefrau:\tMary Ann Roenitz (born Murin) Kinder:\t<Privat> Schmanski (born Roenitz), <Privat> Roenitz, <Privat> Roenitz, <Privat> Roenitz, <Privat> Roenitz\nThomas R Roenitz Geni Welt-Stammbaum Geburt:\tTag Monat 1941 Tod:\tTag Monat 2000 Vater:\tName des Vaters Mutter:\tName der Mutter Ehefrau:\tName von ehefrau Kinder:\t<Privat> Roenitz und namen von 4 weiteren kinder Geschwister:\t<Privat> Chesebro geb. Roenitz und namen von 6 weiteren geschwister\nThomas R Roenitz's Timeline


Burumakur etorri da Logroñotik Kanpanzar Arrasate - Mondraberri\nIsasiren mutilek 36-7 galdu dute Pradoviejon Errioxaren kontra promozioko aurreneko partiduan eta, modu honetan, maldan gora jartzen zaie salbaziorako bidea. Hurrengo asteburuan neurketa erabakigarria jokatuko da Mojatetin.\nIsei Barbero / Argazkiak: Iñigo Arriaran / 2019ko maiatzak 18, zapatua\nArrasate Errugbi Taldeko seniorrek mailari eusteko baliagarria den promozioko aurreneko partidua jokatu dute zapatu honetan Logroñoko Pradoviejo errugbi zelaian eta, zoritxarrez, ezin izan dute garaipena etxera ekarri. Urduritasun eta tentsioz beteriko neurketan –epaileak bi txartel gorri erakutsi ditu- etxeko taldea suertatu da azkenean garaile 36-7ko emaitzarekin eta, modu honetan, maldan gora jartzen zaie salbaziorako bidea Isasiren mutilei. Datorren asteburuan norgehiagoka erabakigarria jokatuko da Mojategin eta, bertan, ezinbestekoa izango da garaipena eskuratzea beste urtebetez Euskal Ligako 1. Mailan jarraitzeko.\nPorrota jaso arren ezin hobeto hasi da partidua Kanpanzar Arrasaterentzat, oraindik ordu laurdena bete barik zegoela Julen Bellanek lortutako entsegua eta Arizaletak gauzatutako transformazioari esker 0-7 aurreratu baita. Lehen zatia amaitu aurretik, baina, etxekoek entsegua egin eta Isasiren mutilen aldea murriztu dute. Zorionez, errioxarrek ez dute asmatu transformazioa gauzatzerakoan eta, honenbestez, sarrailagileak 5-7 joan dira aurretik atsedenaldira.\nZapatu arratsaldean Pradoviejon jokatutako partiduaren irudia.\nBigarren zatian, ordea, Arrasateko taldearen gainbehera etorri da. Baloia jokoan jarri eta gutxira etxekoek zigor kolpea zutoinen artera bidali eta 8-7 aurreratu dira. Horrekin konformatu ez, eta 10 minutu beranduago arratsaldeko bigarren entsegua lortuta abantaila 15-7ra handitu dute. Kolpe horrek min handia egin die arrasatearrei eta, hortik aurrera eta borrokatzen jarraitu badute ere, ezinean aritu dira. Horretaz bikain aprobetxatu da Errioxa, eta norgehiagoka amaitu aurretik beste hiru entsegu eginda norgehiagoka erabakita utzi du amaierako 36-7ko emaitzarekin.\nKontuak kontu, maldan gora jarri zaie mailari eusteko bidea Isasiren mutilei. Zaila bada ere, ez zaio ezinezkoa izango Kanpanzar Arrasateri salbaziorako txartela eskuratzea eta, horretarako, nahita nahiez Errioxa mendean hartu beharko du Mojategin datorren asteburuan 29 puntuko baino handiagoa den aldeagatik. Garrantzitsua izango da oso zaleen babesa balentria hori lortzeko eta, ohi bezala, ziur asko Isasiren mutilei ez zaiela faltako euren hauspoa. Denboraldi osoaren lana egongo da jokoan bertan!


Hasi da Euskadi-Basque Country International Cheese Festival jaialdia - Artzai Gazta\nKursaal Jauregia gaztaren gazteluan bilakatuta jaialdiak besoak zabalduta hartu dute gaur goizean. Lehen eguneko protagonista nagusia World Cheese Awardseko 29. edizioa izaten ari da. Arratsaldeko 16.00etatik aurrera herritarrak gaztaren mundura hurbiltzeko aukera izango dute. Lehen aldiz, lehiaketan 3.061 gaztek parte hartu dute, inoiz izan den gazta kopuru handiena.\nIrekiera ekitaldian, Isabel Elizaldek, Nafarroako Gobernuko Landa Garapeneko, Ingurumeneko eta Toki Administrazioko kontseilariak; Bittor Orozek, Nekazaritza, Arrantza eta Elikagaian Politikako sailburuordeak; Markel Olanok, Gipuzkoako Ahaldun nagusiak; Eneko Goiak, Donostiako alkateak: Luisa Villegasek, jaialdiko zuzendariak eta Artzai Gaztako koordinatzaileak; Pablo Basterrak, Artzai Gaztako lehendakariak eta Jose Mari Ustarrozek, Idiazabal Jatorri Izendapeneko lehendakariak; parte hartu dute, besteak beste.\nIrekira ofizialaren, lekukoa eta protagonismoa World Cheese Awards sariek hartu dute, munduko gazta txapelketa garrantzitsuenak. 29. edizioan barneratuta, mundu osoko 3.061 gazta, inoiz lehiaketan izan den gazta kopuru handienak, Gipuzkoako hiriburura bidaitu dute, 266 ahosabai eta usaimen onenek epaitu ditzaten. 5 kontinenteetatik datozen gaztek 31 herrialde ordezkatu dituzte. Epaimahaia, gazta ekoizleak, teknikoak, erosleak, saltzaileak edota elikagai idazleek osatu dute. Victoria Urresti da gazta onenaren aukeraketan parte hartuko duen euskal epaile goren bakarra. Arratsaldeko 17.45ak aldera jakingo da zein izan de Wolrd Champion Cheese-a. Halaber, Wolrd Cheese Awards lehiaketan izan den euskal gazta onena ere emango da ezagutzera.\nHalaber, arratsaldetik aurrera herritarrak gaztaren mundura gerturatzeo parada ezin hobea izango dute, ekoizle artisau, sektoreko profesional eta gazta zale guztiekin batera. Nazioarteko ekoizleen 38 standetara bisitak eta dastaketa gidatuak, Jatorri Izendapenen standak eta hitzaldiek gaztaren kultura eta istorioak bertatik bertara jarraitzeko aukera ahalbidetu dute.


Gizon gogorraren sekretua - Martin eta Xabier Etxeberria - 111 Akademia\n2016/04/3 2:59 pm\nOso liburu interesgarria ekarri digute Etxebarria anaiek, polizia-eleberria, hain zuzen. Guztiz harrapatu nau liburuak eta oso azkar irentsi dut amaierara heltzeko irrikan. hala ere, bukaerak ez nau asebete. Uste dut gauza batzuk zintzilik geratu direla (emaztearekiko harremana, esaterako) eta horrek oso liburu ona izatea galarazi dio.\n2015/09/24 6:56 am\nPoliziako nobela horrek generoaren osagai guziak agerarazten ditu: hilketa misteriotsua, hilotz larriki kolpatua, lantegi baten nagusi erosia, prostituta laguntzailea, …, . Gertakariek protagonista nagusia norabide desberdinetara eramaten dute, berak gutti kontrolatzen ditu eta. Erre (duen izengoitia) inkestan oso sartuta dago berak nahi ez izanik ere. Halere intrigak ez nau asebete; kostatu zait haria jarraitzea. Etxeberria anaiaek 2009an idatzitako ARRAIN ABISALAK nobela askoz gehiago gozatu nuen.


Aralarren beldurrak - GARA\nAralarrek dio II-HE Iniziatiba Internazionalista-Herrien Elkartasunak ezin dituela abertzaleak, euskara eta euskal kultura defendatu, espainola delako.\nDefendatu al ditu Aralarrek sufragio eskubiderik gabeko abertzaleak? Bultzatu al du hizkuntz politika berria? Aralarrek ez du Europako pertsonen, herrien eta hizkuntz komunitate guztien berdintasunaren printzipioa indartu, balio juridiko unibertsalen arabera, estatuek inposatzen dituzten menpeko hizkuntz politikak gainditzeko eta euskararen lehentasuna bideratzeko Euskal Herri osoan. Ez du poloniarrek edo holandarrek euren nazio identitatea bizitzeko dituzten eskubideak, aukerak eta baliabideak behar ditugula exijitu, erreparazio historikoaren bidetik, euskaraz biziko den Euskal Herri euskalduna berrosatzeko.\nOraingo honetan, erratu dira ezker abertzalearen baztertze interesatua bilatzen zuten guztiak. Besteren artean, Rubalcaba, egitez; eta Aralar, egin ezaz. II-HE ez da ezker abertzalearen zerrenda, baina gure irizpideak jasotzen ditu. Espero dugu Alfonso Sastre Europara eramatea eta handik irtenbideak bultzatzea Euskal Herriarentzat.\nII-HEren aldeko botoak balio handia izango du: Euskal Herriaren egoera ez demokratikoa nabarmentzeko Europan; Euskal Herriarentzat eta Europa osoarentzat eredu sozialista aldarrikatzeko; gatazkaren bakezko irtenbide demokratikoaren alde Europaren eta nazioarteko komunitatearen inplikazioa eskatzeko; elkarrizketa eta negoziazio politikoa exijitzeko, herri honek bere etorkizuna libreki eta demokratikoki erabaki dezan; eta euskaraz biziko den Euskal Herri euskalduna galdatzeko.\nEspainolekin eta frantsesekin ez gaitu batzen nazio berekoa izateak, klase berekoa izateak baizik. Ezker abertzaleak ez du gatazkarik espainol eta frantsesekin, Espainiako eta Frantziako estatuekin baizik. Estatuek herriak zanpatzen eta herrien arteko elkartasuna trabatzen dituzte, baina Iniziatiba Internazionalistak hautsi egin du PSOEk, IUk, CCOOk eta UGTk bideratzen duten Espainiaren estatu-estrategia.\nHerri askeen arteko «Internazionalak» Euskal Herriaren independentzia eta sozialismoa bultzatuko ditu. Zehazki, Euskal Herriko estatu askea, sozialista eta euskalduna. Europako Hauteskundeetan II-HEk emaitza onak lortzeak erraztuko du bloke independentista eratzea, ezker abertzaleak Euskal Herriak bizi duen blokeoa haustea eta Loiolaren bigarren zatia jokatzea. Agian, horren beldur da Aralar.


Gure gazta - Artzai Gazta\nARDI LATXA – ARRAZA AUTOKTONOA\nArtzainen elaborazio prozesua larreetan hasten da, abereak ongizate baldintza onenetan edukitzea ahalbidetzen dutelarik, horregaitik ingurumena errespetatu eta haren mantentze biojasangarrian laguntzen dute.\nArbasoen usadioak mantenduz eta berrikuntzarekin uztartuz ingurugiroaren eta esnearen kalitatearen hobekuntzarako, gaztagileek produktu bikaina lortzen dute.\nLANDA INGURUMEN BIOJASANGARRIA\nGAZTAREN EZAUGARRI TEKNIKOAK:\nArdi esne gordina + abiarazle laborantza.\nArdi esnea gordina + abiarazle laborantza.\n30º Cko gatzagi eransketa (gatzapena), gatzagiaren tenperatura 28ºC – 32ºC artean behar du.\nMozketa eta Gazur\nLortutako mamiari behin ta berriro mozketak egiten zaizkio 5-10 milimetroko diametro aleak lortu arte.\nMolde bereziak sortu dira, prentsak gaztari duen forma ezaugarritsua emanez, honi egokitua egongo da.\n(14-16 ordu, 12ºCtan). Hezea zein lehorra izan daiteke. 48 orduz gehienez luzatu daitekeena. Gatzunan (salmuera) sartu izan ez gero, 2 kilotako gaztentzat. Kloruro sodikoa erabiliko da bakarrik.\n(70-180 egun) Heltzeko gutxieneko egunal 60 izango dira, arautzaile kontzejuak luzatu dezake epe muga hauek. Garai hontan iraulketak egiten zaizkio gaztari eta behar beharrezko garbiketak gaztak bere ezaugarriak lortzeko, ketua izan daiteke, ohiturari jarraituz.\n“Produzitutako ardi esnearen %56, betiko artzainen ohiturak jarraituz ekoizten dute.”\nGAZTAREN EZAUGARRI SENTSORIALAK:\nElikagai baten kalitatea zehazteko hiru arlo nagusi hartzen dira kontutan:\nZentzumen balorazioa egiteko, elikagaiaren kalitatea bermatzen duten honako ezaugarriak hartzen dira kontuan:\nDiametroa: 10-30cm. Pisua: 0,9-3kg.\nKolore homogenoa, hori argitik gris txurira eta gazta arruntetan eta kolore ilunagoa gazta ketuetan.\nHomogeneoa; aldakorra, marfil koloretik horira; matea; apur bat iluna.\nZoriz bananduak; ez asko; gehiengoak forma irregularra; arroz ale bat baino txikiagoak\nArinki malgua; krematsua eta irmoa.\nArdi esne usaina, sendoa eta garbia; pikante puntuarekin; garratza; gozoa; ke zaporea.\nArdi esnearen zapore bereizgarria, orekatua eta bizia, gatzagi naturalaren zapore apur batekin; garbia eta trinkoa.\nZapore bereizgarriaren jarraitutasuna; iraunkorra; nabarmena.


Theology and General Religion 421530\nPersonalities in Islam 137893\nPolitics/Current Events 454050\nMedicine, Health, and Fitness 6077\nShia/Sunni Dialogue 317694\nHusaini Channel TV - Live Majlis\nOld Nadeem Sarwar Nohey\nIs reciting Mojiza or hadees e kisaa allow in muha\nBy Syeda Quratulain, October 7, 2016 in Muharram 1439/2017\nBy BackwardsForwards, October 3, 2016 in Muharram 1439/2017\nBy pyaro, October 6, 2016 in Muharram 1439/2017\nBy Hussain Rizvi, October 6, 2016 in Muharram 1439/2017\nRajabali on Justice\nBy Laayla, October 5, 2016 in Muharram 1439/2017\nLive/Recorded Majalis Streaming in Pakistan\nBy Aabiss_Shakari, October 6, 2016 in Muharram 1439/2017\nBy Zoraiz, October 4, 2016 in Muharram 1439/2017\nBy Aabiss_Shakari, October 3, 2016 in Muharram 1439/2017\nZulfiqar-e-Imam Ali (A.S)\nBy Ali Asgher, October 5, 2016 in Muharram 1439/2017\nBy Aabiss_Shakari, October 4, 2016 in Muharram 1439/2017\nBy alHussein, October 4, 2016 in Muharram 1439/2017\nBy shiaman14, October 3, 2016 in Muharram 1439/2017\nBy aliasghark, October 3, 2016 in Muharram 1439/2017\nBy Shia.a, October 2, 2016 in Muharram 1439/2017\nMukhtar Ali Shedi (Late) Nohas Thread\nBy triploli, October 3, 2016 in Muharram 1439/2017\nNoha/Latmiyya Search Thread\nBy Hidaren, October 2, 2016 in Muharram 1439/2017\nBy Followers_of_Imam Ali a.s, October 3, 2016 in Muharram 1439/2017\nBy Zain Hussain Darban, October 2, 2016 in Muharram 1439/2017\nBy Princess52187, October 1, 2016 in Muharram 1439/2017\nInfo on Imam Hussein AS\nBy Hameedeh, October 14, 2015 in Muharram 1439/2017\nBy The_Reaper, September 30, 2016 in Muharram 1439/2017\nRajabali in Muharram 2016\nBy Reza, September 29, 2016 in Muharram 1439/2017\nBy www.almujtaba.com, December 4, 2015 in Muharram 1439/2017\nBy _Fatima, December 3, 2015 in Muharram 1439/2017\nیہ صبر و شکر بھی بس کربلا سے ہے منصوب\nBy sharib, November 13, 2015 in Muharram 1439/2017\nI Am Looking For This Noha Maidan E Karbala\nBy Safa Rizvi, November 17, 2013 in Muharram 1439/2017\nWho Observed Ashura In Karbala This Year?\nBy diyaa110, November 1, 2015 in Muharram 1439/2017\nDoes anyone need a noha?\nBy just-chill, March 10, 2006 in Muharram 1439/2017\nSunni Youtuber On Imam Hussain\nBy Sumayyeh, October 26, 2015 in Muharram 1439/2017\nA Dua Inspired By Ziarat Ashura\nBy Ruq, October 24, 2015 in Muharram 1439/2017\nBy guest050817, October 24, 2015 in Muharram 1439/2017\nReflection Upon Ashura\nBy Chaotic Muslem, October 24, 2015 in Muharram 1439/2017\nPeace Be Upon The Parched Lips\nSayyed Hassan Nasrallah - 10Th Of Muharram\nBy Aftahb, October 24, 2015 in Muharram 1439/2017\nBy amatolah, October 23, 2015 in Muharram 1439/2017\n10Th Muharram Question\nBy shabberhaider, October 23, 2015 in Muharram 1439/2017\nWorld Largest Pilgrimage\nBy insearchoflight, October 23, 2015 in Muharram 1439/2017\nSunni Chaplain On Muharram\nBy Sumayyeh, October 13, 2015 in Muharram 1439/2017\nNadr Abbas/water Drive\nBy shiahislamicdawamission, October 21, 2015 in Muharram 1439/2017\nBy hesham102001, October 20, 2015 in Muharram 1439/2017\nBy SlaveOfAllah14, October 28, 2014 in Muharram 1439/2017\nThe Magnificent Shrine Of Imam Husayn\nBy hezbul-ghaaleb, October 18, 2015 in Muharram 1439/2017\nI Boycott Majalis Of Imam Hussain (As)\nBy Irfani313, October 17, 2015 in Muharram 1439/2017\nBy alisayyed, October 17, 2015 in Muharram 1439/2017


<<Etxetik Oholtzara, dantza oinarri izanda basauriarren konfinamendua girotzea helburu duen lehiaketa, Udalaren Gazteria Atalak antolatua>>\n- Izena emateko epea apirilaren 6tik 30era bitartean zabalik.\n- Lehiaketak kategoria bi ditu: bakarlaririk onena eta talderik onena.\n- Edozein dantza diziplina onartzen da.\nLEHIAKETAREN OINARRIAK - IZENA EMATEKO ORRIA\n<<ZirtZart Basauriren agenda berria, 2020ko apirila eta uztaila arteko programa zerbitzuekin, dagoeneko kalean da>>\nUrteko bigarren agenda (apirila-uztaila) eskuragarri duzu dagoeneko. Bertan ondorengo ekintzen inguruko informazioa topatuko duzu: Festibas musika jaialdia, Rockein! talde lehiaketaren finala, skate txapelketak, Urban Festa, irteerak, gazteguneetan 12-17 urte bitarteko gazteei zuzenduriko tailerrak,... Bizi ari garen egoera medio posiblea da eskaintzear ditugun programetan modifikazioak egotea, beraz, adi egon. Aldaketak baldin badira, jakinaren gainean jarriko zaituztegu, informaturik egon zaitezen!\nIndarra eta kemena, #EtxeanGeratu\nIgarotzen ari garen egoera dela eta, denboraldi batez etxean geratu behar garenez, leihotik ikusten dugun irudia marraztea proposatzen dizuegu. Horrekin, momentu atsegin bat sortu nahi dugu etxean gauden bitartean, eta guztion artean, besteen kaleetako irudiak ikustea eta ez bakarrik gure egunerokoak. Jasotzen ditugun marrazki guztiekin, hau guztia pasa ostean, erakusketa bat sortuko dugu Basauriko gazteguneetan.\nErronka: argazki bat atera zure leihotik, hori eginda marrazkia egin, eta ostean, #NireLeihotik traola jarri eta gurekin partekatu (@zirtzartbasauri). Hori egiteko folio eta arkatz bakar bat nahikoak dira, baina nahi duzun materiala erabil dezakezu (kartulinak, mihisea, errotulkiak, margoak, ordenagailua...).\nLaguntzarik bai? Argazkia ateratzean, ordenagailura pasatu edo tabletara. Gero gainean folioa jarri eta kalkoa egin. Edonork parte hartu dezake!\nEz dakigu zenbat luzatuko den koarentena hau, horregatik, gazteak ezin badira gaztegunera etorri, gaztegunea haien etxeetara eramango dugu. Larunbatero 18:00etan (betiko ordutegian) jarduera bat egingo dugu zuekin batera instagram aplikazioaren bitartez.\nJarduera bakoitza astean zehar aurkeztuko dugu sare sozialen bitartez.\n• Martxoak 28: “MEZU POSITIBOAK” erabiliz.\nGela apaintzeko irudi politak sortuko ditugu etxean daukagun materialarekin. Egon adi instagramera, eta denok batera sortuko dugu!\n• Apirilak 4: zineforum-a “Cadena de favores”.\nHemen daukazue LINKA filma ikusi ahal izateko; horrez gain, astean zehar linka aurkituko duzue gure sare sozialetan eta web orrialdean. Bukatzeko, apirilaren 4an, jarduerakegingo ditugu filma komentatzeko eta lantzeko guztion artean.\n• Apirilak 11: “real fooding” errezeta.\nAstean zehar materialak prestatzeko eskatuko dizuegu eta apirilaren 11n, errezeta goxo eta osasuntsu bat egingo dugu zuekin batera instagram aplikazioa bitartez.\n• Apirilak 18: Zirtzarteko 2. Kahoot lehiaketa.\nLehenengo kahoot lehiaketaren harrera ona ikusita, bigarren zatia egingo dugu. Martxoaren 24tik 31ra, aukera izango duzue galderak proposatzeko eta gure kahoot-a sortzeko. Hau behin eginda, apirilaren 16 arte denbora izango duzue parte hartzeko, sare sozialetan ematen ditugun pausuak jarraituz. Eta 18an, Instagram live bitartez, kahoot-aren irabazlea aurkeztuko dugu (sari bat izango du).\nFestibas 2020 eus\nGazteguneak Urtarrila 2020\nAgenda #1 - 2020 eus\nRoots Parkea Vol.10


AHAZTUAK 1936-1977 / OLVIDAD@S 1936-1977: BOB DOYLE:SUAK PIZTURIK DIRAU!!. Lander Garcia, Ahaztuak 1936-1977 elkarteko kidearen iritzi artikulua.\nBOB DOYLE:SUAK PIZTURIK DIRAU!!. Lander Garcia, Ahaztuak 1936-1977 elkarteko kidearen iritzi artikulua.\nAhaztuak 1936-1977 elkarteak antolatutako ekitaldia, Paddy Shorts Tabernan, Bob Doyle eta Brigada Internazionalista irlandar guztiei eskainitako festa-omenaldian parte hartzeko prest, dozenaka lagun bildu ginen. Ekitaldia hasi baino lehen lokala jendez gainezka zegoen. Taberna ez da oso handia, baina jendea zutik eta bata bestearen gainean eta ateak irekita kanpoan lagun ugari geratu zirelarik kontuan hartuta, guztira 100 pertsona inguru elkartu ginen. Ahaztuak elkarteko kide batek sarrera moduan aurkezpen bat egin zuen, Bob Doyle borrokalaria Oroimen Historiko Demokratikoa eta Antifaxista gaurkotasun tresna bezala aldarrikatzen dugun guztion eredua dela azpimarratzeko. Jendea txaloka hasi zen Bob Doyleren irudia tabernaren telebistan agertu zenean: Doylek, hil baino bi hilabete lehenago, Dublingo Telebistari emandako azken elkarrizketa jasotzen zuen bideoaren bitartez, emanaldiak brigadista irlandarraren ibilbide politikoa azaldu zuen. Oso une hunkigarriak bizi ziren; ikus-entzuleen artean, Euskal Herriko leku ezberdinetik etorritako lagunak baziren, horien artean Hernanin bizi den irlandar lagun bat. Hark antolatzaileei azaldu zienez, ekitaldi horrek etxean bezala egonarazi zion. Giroa bikaina, jendea hunkituta, elkartasuna, askatasuna, konpromisoa... Baziren ere Bob Doyle omentzera etorritakoen artean brigadista irlandarra pertsonalki ezagutu zutenak: Paddy Shorts-en zeuden bi lagun adibidez Dublinen oporretan zeudelarik Bob Doylerekin egoteko aukera izan zuten; beste bik Belfasten ezagutu zuten 1936ko Faxismoaren aurkako gerrari buruzko ekitaldi batean, eta beste emakume batek behin Montrealen, Quebeceko hiriburuan, hitzaldi batean Bob Doylerekin egon zela ere jakinarazi zuen.Bideo emanaldia eta gero Christy Moore-ren Viva la Quince Brigada-ren doinuekin batera, ekitaldiaren une hunkigarriena heldu zen, bi gaztek Bob Doyleren omenez egindako koadro oroigarria Tabernaren paretan jarri zutenean. Abestia kantatuz, txaloka eta «No pasarán» eta Bob Doyle eta brigadista guztien aldeko gorak oihukatzen erantzun zuen jendeak, eta horrela bukatu zen festa-omenaldiaren lehenengo zatia. Festa jarraitzeko kontzertu akustiko bat prestatuta zegoen, Eibarko Adunia Folk seikotearen eskutik. Paddy Shorts jendez gainezka, Bob Doyleren irudia festa zuzentzen, giro ezin hobea... eta bat-batean Adunia Folk taldearen bibolin, bodhram eta txirula noten artean kanpoko aldean bildutakoen garraixi batzuk... atearen inguruan kolpeak eta mugimendua.... Hamarren bat morroi, aurpegia kaputxaz estalita eta pistola eskuan, bi gazte bahitzen ari ziren. Inolako identifikazio, agindu edo azalpenik gabe, ustezko poliziek atxiloketa burutu zuten.Bahitzaileen artean bakarrik batek atera zuen geroago txaleko hori bat, non «CNP» jartzen zuen. Jende guztia tabernatik atera zen kaputxadun horiek gelditzeko asmoz... hiru kotxetan etorriak ziren, eta jende artean tiraka kolpeka, bahiketa oztopatzeko saiakerak gainditu eta hogei segundoan lortu zuten bi gazteak kotxeetan sartzea, eta hortik ihes egitea... Asier Ortiz de Ginea eta Olaritz Arakama ziren bahitutako lagunak. Asier, duela bi urte Bob Doylerekin egoteko aukera izan zuenetako bat da, Olaritz bere neskalaguna... Nahasmena, tentsio izugarria, jende guztia kalean, errepidean ere bahitzaileen kotxe baten kristal apurtuaren arrastoak, lagunak korrika, telefonoak deika, amorru malkoak, ezintasuna han-hemenka... Taberna barruan bakar-bakarrik geratu zen Bob Doyle, bere koadroan, duintasun osoarekin zutik eta tinko ukabila altxatuta, minutu batzuk lehenago bere omenezko bideo emanaldian bere ahotik botatako esaldiak guztion buruak kolpekatzen zituen: «¿Sacrificaron en vano sus vidas mis camaradas? La respuesta dependerá de ustedes. Tomen la lucha y únanse en la larga batalla por la más noble de las causas: la liberación de la humanidad. Entonces, el sacrificio de mis camaradas no habrá sido en vano; habrá sido una fuente de aliento. La lucha continúa.» Bob Doyle atzo eta gaurko borroken eredu bezala aldarrikatu zuten festa-omenaldian ere; Bob Doyle ere atzo eta gaurko errepresioaren lekuko izan zen. Ekitaldia bertan behera geratu zen, eta gertatutakoa sinetsi ezinean Paddyn bildutako lagunak ingurunetatik joan ziren polizia heldu zenean; oraingoan uniformez etorri ziren. Berriak heldu ziren ere: miaketak etxe ezberdinetan, poliziaren bertsio ofizialak komunikabideetan, Rubalcaba ministroaren irakurketa... Ustezko ETAko kideen aurkako Estatu frantsesean hasitako operazio polizial baten harira, guztira bederatzi lagun atxilotu zituzten, horietako bi Bob Doyleren omenaldian. Herenegun, igande arratsaldean, Olaritz Arakama aske geratu zen, beste zortzi atxilotuek inkomunikatuta zirauten bitartean.(Berria. 09 / 04 / 21)


Dejaburen arrastoen atzetik - euskalerriairratia.eus\nDejaburen arrastoen atzetik\nKarrikaluze elkartea 2015-11-17 12:36\nDejabu Panpin Laborategia 2001. urtean sortu zuten Errenteriako (Gipuzkoa) Urko Redondo eta Ainara Gurrutxagak. Azaroaren 22an Arrastoak antzezlana eskainiko dute Atarrabiako kultur etxean.\nRedondorekin bildu gara Dejaburi buruz hitz egiteko.\nAntzerki konpainia sortu zenutenean Dejabu izena aukeratu zenuten, obrak behin eta berriz eginez erabiltzen zenituzten panpinak déjà vu egoera batean biziko zirela pentsatu zenutelako. Bi galdera: zergatik “panpin”? Eta zergatik “laborategia”?\nKarrera egin aurretik esperientzia desberdinak izandakoak ginen: Ainarak tailerrak eginak zituen inguruko taldeekin eta baita muntaiaren bat ere; nik karrerako lan bat eta praktikak txotxongiloekin egin nituen. Momentu batean antzezlan bat sortzeko nahia izan genuen eta txotxongiloen munduak liluratzen gintuenez, 1999an taldetxo bat bildu eta proiektua martxan jarri genuen. Zein polita den Panamá lanarekin Dejabu sortu genuen eta haurrentzako txontxongilo ikuskizunak egiteari ekin genion. Ikastaroak egin ditugu ahal izan dugun tokietan eta nahi izan dugun jendearekin. Gaurdaino oso presente egon dira panpinak gure lanetan. Askotan esaten dugun bezala, gure antzerki lengoaian txotxongiloak maisu izan dira, gure antzezteko eta istorioak kontatzeko moduan eraginez. Azkenean, maskara lanean, antzerkian eta txotxongiloen munduan oinarriak berdinak direla deskubritu dugu.\nBestetik, antzerki sormena laborategi gisa ikusten dugu, non gauzak probatzen joaten zaren. Intuizioz, elementu batzuk aukeratzen ditugu, lantzea gustatuko litzaizkigukeen gai eta objektuak. Eszenan jartzen ditugu eta inprobisatzen hasten gara.\nSortze prozesua gehiago zehatz zenezake?\nHasieran, gerturatze lan bat egoten da, ideiara edo gai nagusira gerturatzeko. Buruan ideia argi bat izan dezakegu, baina sekula ez dakigu nora goazen. Hausnartu nahiko genukeen gai bat hartu eta haren inguruko ideia bat aukeratzen dugu, eta horrekin abiatzen gara. Orduan, obran egotea nahi dugun elementuak probatzen hasten gara; pertsonaia, objektu edo giroren bat. Hor hasten da pixka bat inprobisazioen eta eszena gaineko lana, antzerkia azken finean. Eta, intuizioz, funtzionatzen duena eta ez duena banatzen hasten zara, balio dizunarekin geratzen: jorratu nahi duzun gaiari mesede egiten dioten harreman edota elkarreraginak, bat-batean ikaragarri hunkitzen zaituen giro bat... eta pentsatzen duzu «honek badauka zerbait kontatu nahi dudan horri buruz». Frogak, irudiak, entseguak, testuen inprobisazioak, pertsonaien aurkezpenak eta, azken finean, zeresana dutenak biltzen ditugu hurrengo pausura iristeko. Orduan, loturak egiten hasten gara berriz ere, zer gertatuko den jakin gabe. Horrela, oso modu poliedrikoan bazter desberdinak sortuzen eta elkarren artean harilkatzen joaten gara, istorio bat josten alegia. Eta kontatu nahi duzun hori poliki-poliki azaleratzen joaten da, gutxi gorabehera argi ikusten duzun arte, «bai, hau da nahi genuena». Eta hor hasten zara benetako joskerak, entseguak eta idazketak egiten.\nLaborategi lana horretan datza; elementuak sartu, nahastu eta ikusi denak elkarrekin non eusten diren, non sortzen duten izaera edo gorputz bakar bat.\nHorrelakoetan frustrazio momentuak bizi izaten dituzue?\nNoski. Baina ezin aurrera egitea eta galduta egotea guztiz normala dela ikasten duzu azkenean. Gerta daiteke obra estreinatzera zoazenean gauzak guztiz argi ez ikustea, estreinaldia baino ordu batzuk lehenago zure buruari «zer da hau?» galdetzea. Publikoaren aurrean jarri eta bere erantzuna jaso arte ez dakizu zein den zure lanaren dimentsioa. Hortaz, bai, frustrazio une asko egoten dira, izan ere, sormen prozesu osoan zehar egoten dira gorabeherak. Baina frustrazioak bezala, subidoiak ere egoten dira. Eta azkenean galduta sentitzea zure lanaren parte dela onartzen duzu.\nZaila da horrelako momentuetan talde gisa aurrera egitea?\nZaila baino, konfiantza ariketa erraldoia da. Momentu horietan lidergoa daramanak besteak gidatzeko ardura hartzen du; ideia batzuk planteatzen ditu eta besteok dena ematen saiatzen gara. Ardura horiek nork hartzen dituen aldatzen joaten da, nahiz eta normalean bakoitzak hobeto kudeatzen dituen funtzioak izaten dituen. Taldean lan egiteak zaildu baino gehiago babestu egiten zaitu horrelako momentuetan. Frustrazio momentu batean beste bide bat proposatuko duen inor ez izatea are gogorragoa da.\nIstorioa antzezleek osatu duzuen arren Oier Guillan izan duzue hor laguntzaile.\nOier oso idazle ona da, sortzailea eta intuizio oso-oso ona duena. Prozesuaren une zehatz batean, non gu idei, pertsonai eta hitzen zurrunbiloan itsututa gauden, kanpotik kutsatu gabe eta hutsik datorren norbaitek interesgarria dena eta zalantzak sortzen dituena argiago bereizten ditu. Bere proposamenek asko lagundu gaituzte. Beste batzuetan, gure gaiari lotutako testu edo poesiaren bat eskatu izan diogu, guretzat helduleku izan dadin, imajinario zehatz bat sortzen lagun gaitzan.\nEstiloari dagokionez, estetika asko zaintzen duzue. Eszenografiaz gain, koreografiaturiko mugimenduak oso neurtuta dituzuela ikus daiteke. Era berean, horrek zuen estiloan hain bereizgarri den errealismo magiko hori sortzen laguntzen dizue.\nAzken lanetan gauza nahiko ilunetatik abiatu gara. Hala ere, gero oso argitsu bilakatu dira. Kontraste batean jokatzea asko gustatzen zaigula uste dut, oreka hori topatzea.\nEstetikari lotuta, guk mugimenduari garrantzi handia ematen diogu; ez soilik aktoreen gorputzenari, baizik eta baita elementu eta espazioen mugimenduari ere. Txotxongilo mundutik nahiko hurbil egon daitekeen zerbait da. Aktoreak bat-batean elementu bat izango balitz bezala jokatzen du; edo eszenan zegoen elementu baten esanahia guztiz aldatzen dugu eta ohea zena telefono kabina da orain. Antzerki jolas soilaren parte da hori, oso basikoa dena baina era berean ikusleengana iristen dena. Koreografia hori asko gustatzen zaigu sentsazioak sortzeko eta erritmo bat markatzeko.\nTragedia eta komedia uztartzeko joera ere aipagarria da. Ikusleak bidaia emozional gorabeheratsu batean sartzen dituzuela esan daiteke.\nSuposatzen dut gure egiteko moduan oso sartuta dagoen zerbait dela. Baina ez dugu nahita egiten. Azken finean eszena lanak eta hor deskubritzen duzunak agintzen du. Hasierako erabaki batzuk kontzienteak dira, drama edo tragediatik abiatuko zarela esaterako, baina gero inoiz ez dakizu zer eta nola kontatuko duzun. Gerta daiteke eszena bat kontatzeko abiapuntu tragikoa jartzea baina lanean hasi ondoren hori kontatzeko modurik onena komedia dela deskubritzea. Draman blokeaturik gaudela, aktoreetako batek giroa apurtu eta komedia egiten hasteak desblokeatzeko balio dezake. Eszenarekin aurrera egiten duzu eta konturatzen zara oso ongi pasatzeaz gain, istorioaren erritmoa ere biziagotu egiten duela. Apurketa horiek obra osoaren egiturari mesede handia egiten diote.\nHori guztia utzi egin behar da gertatzen eta eszenak esaten dizuna jasotzen. Balio badu, tragikoa edo komikoa den pentsatzeari utziz.\nEszenografia soila erabiltzen duzuela aipatu duzu, objektu gutxirekin gauza asko kontatzen saiatzen zaretela. Publikoari irudimena erabiltzea eskatzen diozue.\nBai. Hori behar batetik sortzen da; izan ere, ezin ditugu sekulako eszenatokiak sortu eta gainean eraman. Hori ez da gure antzerki mota. Guk antzerki nahiko fisikoa egiten dugu, testuari uko egin gabe inoiz, baina koreografia eta mugimenduei erreparatuz. Oso parte inportantea iruditzen zaigu.\nEra berean, ikusleak sortzaile bihurtzea ere interesgarria da guretzat. Guk proposamen bat egiten dugu eta publikoak osatu behar du, sinistu, ikusi eta bertara gerturatu. Edo ez; hori beti arrisku bat izango da.\nGainera, txotxongiloekiko hurbiltasunagatik, guri objektu lana asko gustatzen zaigu. Irudimenari ateak zabaltzeko modu inportantea da. Sorpresak eragiten dizkigulako da baliagarria guretzat. Eta baliagarria delako ez dizkiogu mugak jartzen. Balio digu, beraz aurrera. Gauza gutxirekin egiten duzuna zure ideia transmititzeko nahikoa bada, baliagarria iruditzen zaigu.\nObjektuek har dezaketen maila sinboliko eta metaforiko hori ere asko interesatzen zaigu. Poetikarako bide bat irekitzen digula uste dut.\nEbidenteegia den horrek poetika mugatzen du?\nObraren arabera. Lan batzuetan testuak izango du karga poetikorik handiena eta beste batzuetan espazioek garrantzi handiagoa hartuko dute. Gure kasuan, mugatuko lukeela uste dut, bai.\nNik ikusi ditudan antzezlan batzuetan, eszenografiak itxiegiak direnean, oso politak dira, baina horri mugimendua ematea ia ezinezkoa da. Dejaburen ikuspuntutik, hilik jaiotzen diren eszenografiak izan daitezke. Gero, beste jende batek hori lantzen jakingo du, noski.\nHamabost urte beteko dituzue laster, eta ibilbide aberatsa izan duela esan daiteke. Azken urteetan errekonozimendu ofiziala jaso duzue Donostiako hiru antzerki sari jasoz (Errautsak, 2011; Gure bide galduak, 2012; Arrastoak, 2015). Nola jaso dituzue?\nOso pozik. Sarien kontua azkenean zerbait anekdotikoa da. Guretzat garrantzitsua izan da, baina Euskal Herrian antzerkiak bizi duen egoera oso aberatsa izan arren bere mugak ere baditu. Ez da jende nahiz konpainia gazte eta sortzaile berri ugarirekin etengabe borborka ari den gune bat.\nHorregatik, sariak jasotzea baino, politagoa izan da besteak beste Artedrama edo Le Petit Theatre de Pain taldeekin lan egitea. Guretzat opari bat izan da Errautsak edo Hamleten parte hartzea, jende hori guztia ezagutzea, sare horretako parte izatea. Hori izan baita beti gure lan egiteko modua. Errenteriako Mikelazulo elkartea sortzaile askorekin elkarlana abiatzeko topaleku izan da, eta horrek asko aberastu ditu gure lanak, besteak beste, eszenografia, jantziak edo musikaren bitartez. Sare hori da guri babesa ematen diguna.\nSarien bidezko errekonozimendua ere garrantzitsua da. Hemen hainbatetan programatua izatea ez baita erraza. Eta antzezlan batek hori behar du: estreinaldia egin eta hainbat emanaldi eskaintzea forma har dezan eta aktoreok oholtzan arnasa har dezagun. Sari baten bidez norbaitek lupatxo bat jartzea zure antzezlanean gozada bat da. Sariez gain, beste sistema edo leku batzuk beharko genituzke ikusgarritasun hori lortzeko.\nNola ikusten duzu euskarazko eszena?\nEz dakit zer esan. Gustatuko litzaidake benetan euskaraz sortutako antzezlan gehiago ikustea. Izan ere, badira antzezlan asko euskaraz ikus ditzakegunak baina gazteleraz sortu direnak. Eta guri abiapuntua euskaraz izatea asko interesatzen zaigu. Beste hizkuntza batera itzultzeak aldaketa asko ekartzen dizkiolako antzezlanari, ia beste antzezlan bat izateraino.\nBestalde, oso gogotsu dagoen jende on eta baliagarri asko ikusten dut. Proposamen bikainak daude, baina lan horiek jasotzeko guneak eta uneak falta dira. Lehen esan dudan moduan, lan bat sortu ostean, emanaldi batzuk beharrezkoak dira lan horrek funtsa har dezan. Hori inportantea da sortzaileak emango duen hurrengo pausurako.\nZergatik joan Arrastoak ikustera?\nAntzerkia hor dagoelako, eta eserleku bat duzulako. Antzerki taldeak ezin ditu ikusleen lekuak bete. Gure lana puntu bateraino iristen da. Borobila ixtea publikoaren esku dago. Antzezleak edo sortzaileak erabaki dezake zer iradoki nahi duen; ikusleak zer jasoko ote duen, ordea, ikusle bakoitzak ikusiko du bere begirada eta esperientzia propioetatik.


Catherine Destivelle - Wikipedia, entziklopedia askea.\nOran, 1960ko uztailaren 24a (60 urte)\nÉrik Decamp (en)\narroka-eskalatzailea, mendigoizalea eta mendi-zeharkako eskiatzailea\nCatherine Monique Suzanne Destivelle (Orán, Aljeria, 1960ko uztailaren 24a) eskalatzailea eta mendizalea da. 1992an Eigerreko ipar aurpegian bakarkako igoera burutu zuen lehen emakumea izan zen.  Neguko igoera 17 ordutan amaitu zuen. Bere beste igoera aipagarrien artean, Matterhorn ipar aurpegian dagoen Bonatti ibilbidea eta Aiguille du Dru-ren (Bonatti zutabea) hego-mendebaldeko zutabea daude.  Destivellek hainbat dokumentaletan parte hartu du,  besteak beste, Frantziako Au-delà des cimes (" gailurretatik haratago") filmean parte hartu zuen eta Banff-eko Mendiko zinema jaialdian mendiko film luze onenaren saria irabazi zuen 2009. urtean zuzendariak\n2 Igoera nabarmenak\nCatherine Destivelle guraso frantsesen alaba da. Aljerian jaio zen, baina nerabea zenean, bere familia Frantziara joan zen bizitzera. Savigny-sur-Orge-ko Corot lizeoan egin zituen ikasketak. Ondoren, fisioterapia ikasi zuen Pariseko Kinésithérapie ikastetxean, eta fisioterapeuta lan egin zuen 1981etik 1985era. \nNerabea zela hainbat igoera zail egin zituen Freÿr mendigunean eta Dolomitetan, baina 1985era arte ez zuen eskaladan eta alpinismoan lanaldi osoko ibilbide profesionalik egin. 1986an berak eta bere herrikide Patrick Edlingerrek irabazi zuten Arco di Trento eta Bardonecchia eskalada txapelketetako final konbinatua \nÉrik Decamp alpinistarekin, Destivellek Shishapangmaren hego-mendebaldeko aurpegia igo zuen Nepalen 1994an, baita izotz jauzia ere Namche Bazaarren.1996an Antartikara egindako espedizioan, "4111 tontorra" igo zuten Ellsworth mendietan baina espedizioa bertan behera utzi behar izan zuten, amaitu baino lehen, Destivelleren 20 metroko erorketaren ondorioz, gailurretik jaisten ari zela, bere hankan haustura ireki bat izan baitzuen. Bikotea 1996an ezkondu zen eta bere semea, Victor, hurrengo urtean jaio zen. 1990eko hamarkadaren amaieran bakarkako igoerak murrizten hasi zen, eta hizlari eta idazle gisa jardun zuen.\nIgoera nabarmenak[aldatu | aldatu iturburu kodea]\nDestivelle bakarkako igoera hauek osatu zituen lehen emakumea izan zen: \n1990 - Pilar Bonatti Aiguille du Dru-n\n1991 - Ibilbide berria Aiguille du Dru-n zehar. "Destivelle ibilbidea" emakume izena hartu zuen lehen ibilbide harritsua izan zen. \n1992 - Eiger-en ipar aurpegia\n1993 - Ram Walker Grandes Jorasses-en\n1994 - Bonatti ibilbidea Matterhorn ipar aurpegian\n1999 - Lavaredo Cima Grande ipar aurpegi zuzena\nDestivelle liburu hauen egilea da:\nRocs nature (Gérard Kosicki-ren argazkiak), París: Denoël, 1991\nAnnapurna: Duo pour un 8000 (Érik Decamp-ekin), París: Arthaud, 1994\nL'apprenti alpiniste: L'escalade, l'alpinisme et la montagne expliqués aux enfants (Érik Decamp eta Gianni Berseziorekin), París: Hachette Jeunesse, 1996\n↑ 12 de marzo de 1992, p. 4A. Acceso el 17 de septiembre de 2010.\n↑ Finding Farley wins at Banff Mountain Film Festival, 9/11/2009. Acceso 17 de septiembre de 2010\n↑ a b Sleeman, Elizabeth (ed.), "Destivelle, Catherine Monique Suzanne", The International Who's Who of Women 2002, Routledge, 2001, pp. 139–140. ISBN 1857431227\n↑ History of Competition Climbing. Acceso 17/09/2010.\nBNF: 12066191j (data)\nOrriaren azken aldaketa: 8 iraila 2020, 22:52.


9 Iraila Astelehena Istanbulgo Garraio Publikoa Doakoa izango da | RayHaber | raillynews\nHasieraTURKEYMarmara eskualdea34 Istanbul9 Iraila Astelehena Garraio Publikoa Doako izango da Istanbulen\n09 / 09 / 2019 34 Istanbul, RAILWAY, funikularra, GENERAL, HIGHWAY, KENTİÇİ Rail Systems, Pneumatikoen gurpileko sistemak, GOIBURUKO, Marmara eskualdea, Metro, TURKEY, tranbia, BIDEOAK\ngarraio publikoa dohainik izango da Istanbulgo alarma irailean\n9-ek, ikastetxeak irekitzen dituenak, doako garraio publikoa eskainiko du Istanbulen irailaren astelehenean 06: 00 - 14: 00 orduen artean.\n2019-2020 9 iraileko 2019 ikasturtea astelehenean hasiko da. 16 milioi pertsona Istanbulen, eta ia 4 milioi ikasle hitzaldi bakoitzeko. Istanbul Metropoliten udalerria, herritarrak garraio publikora bideratuz trafiko-dentsitatea ahalik eta gutxien murrizteko asmoarekin. Parlamentuaren erabakia 9 Irailaren Astelehena 06: 00 - 14: 00 garraio publikoaren orduen artean Istanbulgo garraio publikoa doan eskainiko da.\n2 milioi 200 mila bidaiari eguneko\nHorrenbestez, Metro Istanbul doan izango da tren sistemaren lineetan. Batez beste, 2 milioi 200 mila bidaiarik metro eta tranbia txapelketak erabiltzen dituzte egunero.\nArreta garraio publikoen arauei!\nIstanbulen, munduko metropoli handienetako bat, garraio publikoko arau errazak jarraituz erosoago bidaiatzea posible da. Metro Istanbulek 11 animaziozko filmak prestatu ditu garraio publikoan jarraitu beharreko arauei arreta emateko, Istanbulgo egoiliarrei bidaia atseginagoa eskaintzeko.\nGarraio publikoa doan izango da 17 September 06.00-13.00 Istanbulen.\nGarraio publikoa Istanbulen doan\nHigh School-Aladdin tranbia teknikoa ez da astelehenetik funtzionatuko


topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Lanbide Heziketa" topic_facet:"Mekatronika Industriala (Heziketa Zikloa). Goi maila" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Lanbide Heziketa Proposatutako gaia: Mekatronika Industriala (Heziketa Zikloa). Goi maila Egilea: Urresti, Igor Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


ASTEBURU INTENSOA - Gauilunak kontzertuetako argazkiak web\nAsteburu intensoa izan da, ostiralean lanetik atera eta jarraian gasteizera abiatu nintzen ARABATAKADA-ra, bertan Skasti, Mendeku itxua, Governors, Esne beltza, Berri txarrak, Zea mays eta Tximeleta jotzen zuten.\nSarrera gehienak aurretik saldu ziren eta takillan gelditzen ziren 900 sarrerak goizean 40 minututan saldu ziren, beraz dana saldu zuten. Zelan haunditu den Arabatakada! oraindik gogoratzen naiz hasi ginenean joaten lehenengo jaietara, unibertsitate gune hortan egiten zenean, Gasteizko txosnak jartzen diren tokian.\nBertara 5-etarako iritsi eta tximeleta hasi behar zenerako joan nintzen, nahi nizkien argazki batzuk atera ere, baina ezin nun gehio, lehertuta nengoen, batez ere hankak. Goizean lan ta jarraian horrenbeste ordu argazkiak ateratzen, matador! gainera oraindik Bilboraino gidatu behar neban etxera itzultzeko. Hori bai konpañia honean itzuli nintzen 121 Krew-eko lagunekin, aupa zuek!\nLehertuta baina oso gustura, oraindik ez det denbora izan argazki danak ikusteko baina ikusitakoekin oso gustura nago.\nHori bai esan beharra daukat Arabatakada ondoko kanpetan edaten ibili zen gendeari, hurrengoan beraien plastikozko boltsak eta botilak hartzeko ta botatzeko ta ez utzi hor lagata ta kontzertuak ikustera joan. Bertatik joan ginenean pena ematen zun hori dana, kriston txerrikeria zen. Ta esaldi hauek suabe ta motz esanda dira ze bertakoa lotsagarria zen.\n5 ordu lo egin ta gero, bazkaldu, txartelak deskargatu, bateriak kargatu ta leitzara abiatu ginen, ATEKAROCK zain geneukan, oingoan: Kop, Berri txarrak, Su ta gar, Vendetta eta Gose jotzen zuten. Atekarock-en ere dena salduta, polikiroldegia bete egin zen. Giro bikaina eta ondo antolatuta dena, ta kriston xolomo bokadilloak! ze ona zegoen.\nGaua azker pasa zen eta azken taldea bukatu zuenerako, Gose, goizeko 6ak pasata ziren, geuk piskat bla bla bla egin ta gero etxerantza abiatu ginen, baina bertan bazegoen nahi zuenarentzat juerga.\nEtxera goizeko 9etan iritsi gara eta merezitako deskantsua hartu dugu, neu behintzat atsaldeko 7ak arte gutxi gora behera lo seko egon naiz.\nEsan bezala asteburu intensoa izan da, baina oso gustura ibili naiz, neure saltsan, ta badakizue" sarna con gusto no pica", holako asteburu bat behar neban animoak altzatzeko ta motibatzeko.\nHurrengo asteburuak hori bai lasaitsuagoak, ta esaldi hau idazten nuen bitartean, pentsatsen zer zegoen, konturatu naiz bi kontzertuen fetxa nire buruan liatu ditudala, topatu behar det neure agenda ya! ta berriro apuntatzen hasi jejeje


2019ko maiatzaren 1eko Bilgune Feministaren irakurketa euskaraz eta gazteleraz.\n2016ko Martxoaren 8ko irakurketa.\nNekane Txapartegi ez estratidatzeko kanpaina. Tortura Sexistarik ez\nHau ez da gure bakea! Feministok harriak mugitzera goaz\n2016ko Urtarrilaren 9ean Sarek eta Bagoaz kolektiboek deitutako manifestaziorako Bilguneren deialdia\nFeministon ahotsa, beharrezkoa Euskal Herriko prozesu demokratikoan\nPara que no sea un oasis... reflexionando con Angela Davis